Ερυθρός νάνος - Βικιπαίδεια\nάξονας τεταγμένων: Λαμπρότητα\nII: Λαμπροί γίγαντες,\nΚαλλιτεχνική αναπαράσταση ενός ερυθρού νάνου.\nΟ ερυθρός νάνος ορίζεται με βάση το διάγραμμα Hertzsprung-Russell, ως ένας αστέρας που βρίσκεται στο κάτω μέρος της Κύριας Ακολουθίας. Είναι δηλαδή οποιοσδήποτε μικρής μάζας (μικρότερης από το μισό της μάζας του Ήλιου) και διαμέτρου αστέρας με σχετικώς χαμηλή επιφανειακή θερμοκρασία, μικρότερη από 3.500 K ή 3.200 C. Ο φασματικός τύπος του κατά το δισδιάστατο ταξινομικό σχήμα Morgan-Keenan είναι M V, όπου το Μ αντιστοιχεί στο ερυθρό χρώμα και το V στο «νάνος», ή και ψυχρός K V. Συνήθως ένας αριθμός ενδιάμεσα δίνει με μεγαλύτερη ακρίβεια την ταξινόμηση από τους θερμότερους ως τους ψυχρότερους (M9 V) ερυθρούς νάνους. Τα δύο βασικά χαρακτηριστικά των ερυθρών νάνων είναι τα εξής:\n1) Αποτελούν τη συντριπτική πλειονότητα των αστέρων του Γαλαξία μας και μάλλον και του Σύμπαντος, αλλά όχι και των αστέρων που φαίνονται στον ουρανό με γυμνό μάτι, επειδή είναι πολύ αμυδροί.\n2) Είναι οι μακροβιότεροι «ζωντανοί» αστέρες (όχι «αστρικά πτώματα» όπως οι λευκοί νάνοι και οι αστέρες νετρονίων): Η δυνάμει διάρκεια ζωής τους είναι πολλαπλάσια μεγαλύτερη από τη σημερινή ηλικία του ίδιου του Σύμπαντος!\n1 Φυσική περιγραφή\n2 Οι γείτονές μας στο Σύμπαν\n3 Αστρική εξέλιξη\n4 Πλανήτες γύρω από ερυθρούς νάνους\n4.1 Πρόσφατες ανακαλύψεις\nΟι ερυθροί νάνοι συντήκουν υδρογόνο σε ήλιο στο εσωτερικό τους με τη μέθοδο της αλυσίδας πρωτονίου-πρωτονίου. Εξαιτίας της χαμηλής σχετικώς θερμοκρασίας και στο κέντρο τους, οι θερμοπυρηνικές αυτές αντιδράσεις γίνονται με αργούς ρυθμούς. Η ισχύς επομένως που παράγεται και εκπέμπεται ως φως είναι μικρή, ως και 10.000 φορές μικρότερη από τη φωτιστική ισχύ του Ήλιου μας. Το γεγονός αυτό εξηγεί την τεράστια διάρκεια ζωής που μπορούν να φθάσουν οι ερυθροί νάνοι, καθώς καταναλώνουν τα πυρηνικά τους «καύσιμα» με εξαιρετικά αργό ρυθμό.\nΟι ψυχρότεροι γνωστοί νάνοι (φασματικός τύπος M10+ V) έχουν επιφανειακές θερμοκρασίες 2.000 ως 2.500 βαθμούς K, που είναι στην πραγματικότητα υψηλότερες από τη θερμοκρασία του λιωμένου σιδήρου, αλλά που θα πρέπει να συγκριθούν με τους 5.850 K του Ήλιου. Στις επιφάνειες των ερυθρών νάνων οι θερμοκρασίες δεν είναι αρκετά υψηλές ώστε να διασπούν όλους τους χημικούς δεσμούς, με αποτέλεσμα να βρίσκουμε αρκετά μόρια, που προδίδουν την παρουσία τους στα γραμμικά φάσματα των αστέρων αυτών. Ενδιαφέρον παρουσιάζει και ένα άλλο χαρακτηριστικό των ερυθρών νάνων, που συνδέεται με την εσωτερική τους κατάσταση: τα ισχυρά μαγνητικά πεδία. Η μεταφορά της θερμότητας προς την επιφάνεια γίνεται στον Ήλιο με ακτινοβολία από το κέντρο μέχρι ένα ορισμένο βάθος (ζώνη ακτινοβολίας) και με ρεύματα μεταφοράς από το βάθος αυτό μέχρι την επιφάνεια. Αντίθετα, στους ερυθρούς νάνους η πίεση της ακτινοβολίας είναι μικρότερη και γι’ αυτό η μεταφορά της θερμότητας γίνεται σε όλο το εσωτερικό του αστέρα με ρεύματα μεταφοράς, που αναδεύουν το υλικό σε όλο τον όγκο του σώματος παράγοντας έτσι ισχυρότερα μαγνητικά πεδία. Το γεγονός αυτό συνδέεται με έντονα στέμματα, εξωτερικά δηλαδή στρώματα της ατμόσφαιρας των αστέρων. Με τη βοήθεια μεγάλων διατάξεων ραδιοτηλεσκοπίων, ο Arnold O. Benz του Ινστιτούτου Αστρονομίας της Ελβετίας και οι συνεργάτες του ισχυρίζονται ότι διέκριναν δύο γιγαντιαίους βρόχους στο στέμμα του ερυθρού νάνου UV Κήτους B, κάτι που μόνο στο στέμμα του Ήλιου έχει κατορθωθεί να παρατηρηθεί.\nΜία ακόμα συνέπεια των ρευμάτων μεταφοράς που εκτείνονται μέχρι τον πυρήνα του άστρου είναι η έλλειψη λιθίου. Στον Ήλιο μπορούμε να διακρίνουμε τη φασματική υπογραφή του στοιχείου αυτού της ύλης στην επιφάνεια. Αντίθετα, στους ερυθρούς νάνους το λίθιο της επιφάνειας παρασύρεται από την ανάδευση των ρευμάτων μέχρι και το κέντρο του αστέρα, όπου οι πυρήνες του καταστρέφονται κατά τις πυρηνικές αντιδράσεις που λαβαίνουν χώρα εκεί. Το «τεστ του λιθίου» συνιστά μία κρίσιμη δοκιμή για τους αστρονόμους που αναζητούν φαιούς νάνους. Οι φαιοί νάνοι είναι σώματα μικρότερα σε μάζα των αστέρων αλλά μεγαλύτερα των πλανητών, στων οποίων το εσωτερικό δεν συμβαίνουν πυρηνικές αντιδράσεις, αλλά λάμπουν στο ερυθρό και ιδίως στο υπέρυθρο εξαιτίας της θερμότητας σχηματισμού τους, ψυχόμενα σιγά-σιγά. Ο πρώτος φαιός νάνος ανακαλύφθηκε μόλις τη δεκαετία του 1990. Το όριο μάζας μεταξύ ερυθρών και φαιών νάνων είναι όπως προαναφέρθηκε το 7,5% ως 8% της μάζας του Ήλιου.\nΗ διάρκεια ζωής ενός ερυθρού νάνου εξαρτάται πολύ από τη μάζα του, όπως συμβαίνει και με τους άλλους αστέρες της Κύριας Ακολουθίας. Οι βαρύτεροι ερυθροί νάνοι εκτιμάται ότι μπορούν να ζήσουν 40 ή 50 δισεκατομμύρια χρόνια, ενώ οι μικρότερης μάζας μπορούν να ζήσουν και τρισεκατομμύρια χρόνια. Με δεδομένη την μακροζωία τους, παραμένει ανεξήγητο γιατί δεν έχουν παρατηρηθεί ερυθροί νάνοι χωρίς καθόλου βαρύτερα του ηλίου στοιχεία της ύλης (τα αποκαλούμενα στην Αστροφυσική «μέταλλα»). Η πρώτη γενεά αστέρων μετά τη δημιουργία του Σύμπαντος θα πρέπει να περιείχαν μόνο υδρογόνο, ήλιο και λίγο λίθιο. Αν αυτή η πρώτη γενιά περιελάμβανε ερυθρούς νάνους, αυτοί θα πρέπει να λάμπουν ακόμα, αλλά δεν έχουν ανακαλυφθεί. Οι πιθανότερες εξηγήσεις είναι ότι χωρίς βαρύτερα στοιχεία δεν μπορούν να γεννηθούν αστέρες μικρής μάζας και ότι οι αρχέγονοι ερυθροί νάνοι δεν έχουν παρατηρηθεί επειδή είναι πολύ αμυδροί.\nΟι γείτονές μας στο Σύμπαν[Επεξεργασία | επεξεργασία κώδικα]\nΩς ο κοινότερος τύπος αστέρων στον Γαλαξία, οι ερυθροί νάνοι κυριαρχούν αριθμητικά και στη γειτονιά του Ηλιακού Συστήματος. Η εντυπωσιακή μακροβιότητα εξηγεί και το λόγο της αφθονίας των ταπεινών αυτών αντικειμένων, τα οποία αποτελούν τη μεγάλη πλειονότητα των αυτόφωτων σωμάτων του Γαλαξία, αλλά και ολόκληρου του Σύμπαντος. Βέβαια τα περισσότερα άστρα που βλέπουμε μια καθαρή νύκτα με γυμνό μάτι στον ουρανό είναι γίγαντες ή υπεργίγαντες, αλλά αυτό οφείλεται στο ότι η μεγάλη τους λαμπρότητα τα καθιστά ορατά από πολύ μεγαλύτερες αποστάσεις. Αντιθέτως, ακόμα και ο πλησιέστερος στη Γη ερυθρός νάνος είναι αόρατος με γυμνό μάτι.\nΜία δίκαιη στατιστική πρέπει να περιλαμβάνει τις κοπιαστικές στον προσδιορισμό τους αποστάσεις του κάθε αστέρα, οπότε η αριθμητική υπεροχή των ερυθρών νάνων καθίσταται εμφανής: Από τους 350 αστέρες που απέχουν λιγότερο από 10 παρσέκ από εμάς (32,6 έτη φωτός) το 70% περίπου είναι ερυθροί νάνοι, ενώ εκτιμάται ότι πάνω από 100 άλλοι αστέρες στην ίδια περιοχή δεν έχουν ακόμα ανακαλυφθεί και είναι όλοι σχεδόν αμυδροί ερυθροί νάνοι. Οι είκοσι από τους τριάντα κοντινότερους αστέρες είναι ερυθροί νάνοι. Ο κοντινότερος στη Γη αστέρας μετά τον Ήλιο είναι ένας αόρατος με γυμνό μάτι (φαινόμενο μέγεθος 11,05) ερυθρός νάνος, ο Εγγύτατος (Proxima) του Κενταύρου, φασματικού τύπου M5 V, μέλος του τριπλού συστήματος α (άλφα) Κενταύρου. Τα δύο άλλα μέλη του συστήματος δεν είναι ερυθρά, αλλά είναι νάνοι, αρκετά όμοιοι με έναν άλλο νάνο, τον Ήλιο μας. Ο αμέσως εγγύτερος στη Γη αστέρας μετά το σύστημα α Κενταύρου είναι ο γνωστός ως Αστέρας του Μπάρναρντ στον Οφιούχο, επίσης ερυθρός νάνος (M4 V) αόρατος με γυμνό μάτι. Η μάζα του εκτιμάται ότι δεν ξεπερνά το 1/7 της ηλιακής, ενώ απέχει σήμερα από εμάς γύρω στα 5,9 έτη φωτός έναντι 4,22 του Εγγυτάτου. Επόμενοι στη σειρά των αποστάσεων από τη Γη είναι τέσσερις ακόμα (όπως θα μπορούσε πια να προβλέψει κανείς...) ερυθροί νάνοι, ο Wolf 359 στον Λέοντα, ο Lalande 21185 στη Μεγάλη Άρκτο και το διπλό σύστημα Luyten 726-8 στο Κήτος. Ακολουθεί ως εξαίρεση ο Σείριος με τον συνοδό του λευκό νάνο (αστρικό πτώμα, πολύ διαφορετικό από τους ερυθρούς νάνους) στα 8,6 έτη φωτός και έπονται άλλοι δύο ερυθροί νάνοι. Δεν χρειάζεται να συνεχίσουμε για να αντιληφθεί κανείς την κυριαρχία των ερυθρών νάνων, παρά μόνο να υπενθυμίσουμε ότι η αυτή η γαλαξιακή μας γειτονιά δεν αποτελεί παρά ένα τυπικό δείγμα του δίσκου του Γαλαξία μας με τη διάμετρο των 100.000 ετών φωτός.\nΑστρική εξέλιξη[Επεξεργασία | επεξεργασία κώδικα]\nΗ εξαιρετική μακροβιότητα των ερυθρών νάνων θα έχει πιθανώς και μια άλλη συνέπεια. Αν, όπως υποδεικνύουν τα παρατηρησιακά δεδομένα, το Σύμπαν συνεχίσει να διαστέλλεται αιώνια, τότε σε κάποια μακρινή μελλοντική εποχή, όταν η γένεση νέων αστέρων θα έχει σταματήσει, οι ερυθροί νάνοι θα είναι οι μόνοι που θα λάμπουν στους γαλαξίες του. Βέβαια και αυτοί ακόμα θα έχουν υποστεί μία γήρανση, θα έχουν εξελιχθεί όπως επικράτησε να λέγεται στην Αστρονομία. Ωστόσο η εξέλιξη ενός ερυθρού νάνου είναι διαφορετική, καθώς δεν περνά από το στάδιο του ερυθρού γίγαντα, όπως θα συμβεί με τον Ήλιο. Απλώς η θερμοκρασία της επιφάνειάς του θα αυξάνεται πολύ αργά με αποτέλεσμα τη βαθμιαία αύξηση της λαμπρότητάς του. Ένας νάνος με μάζα ίση με το 20% της ηλιακής θα φθάσει κοντά στο τέλος της ζωής του να διαθέτει την ίδια σχεδόν διάμετρο, επιφανειακή θερμοκρασία (άρα και χρώμα) και την ίδια λαμπρότητα με το σημερινό Ήλιο. Π.χ. έστω ερυθρός νάνος με μάζα το 16% της ηλιακής: υπολογίζεται ότι η λαμπρότητά του θα αυξηθεί από το 10% της ηλιακής στο 25% της ηλιακής μέσα σε 5,5 δισεκατομμύρια έτη. Στο τέλος, αναπόφευκτα, ακόμα και οι αμυδρότεροι ερυθροί νάνοι θα εξαντλήσουν το υδρογόνο τους και θα τελειώσουν τη ζωή τους ως λευκοί νάνοι αποτελούμενοι από το στοιχείο ήλιο. Τα νεκρά αυτά σώματα θα ψυχθούν πολύ αργά και θα πάψουν να εκπέμπουν ορατό φως. Οι αμυδρότεροι ερυθροί νάνοι, με μάζα περίπου 8% της ηλιακής, θα ζήσουν περίπου 10 τρισεκατομμύρια χρόνια, δηλαδή χίλιες φορές περισσότερο από τον Ήλιο. Μόλις και οι νεκροί αστέρες που θα παραγάγουν οι τελευταίοι ερυθροί νάνοι ψυχθούν, κάθε φυσική πηγή φωτός στο Σύμπαν θα έχει σβήσει για πάντα.\nΟι ερυθροί νάνοι παρουσιάζονται σε ίσο ποσοστό με τους άλλους αστέρες ως μέλη διπλών συστημάτων (δύο αστέρες που περιφέρονται περί το κοινό τους κέντρο μάζας) σε όλη την ποικιλομορφία τους. Ο CM Δράκοντος π.χ. είναι ένας δι’ εκλείψεων μεταβλητός αστέρας. Τα μέλη του CM Δράκοντος είναι πανομοιότυποι ερυθροί νάνοι τύπου M0 V. Ο U Διδύμων εξάλλου είναι ένας νάνος καινοφανής (dwarf nova): ένας λευκός και ένας ερυθρός νάνος περιφέρονται ο ένας γύρω από τον άλλο κάθε 4,2 ώρες. Η μεταξύ τους απόσταση είναι τόσο μικρή, ώστε ποσότητες ύλης αποσπώνται από τον ερυθρό νάνο και δημιουργούν ένα δίσκο γύρω από τον λευκό νάνο, αστάθειες στον οποίο προκαλούν εκρήξεις κάθε περίπου 6 μήνες. Οι λαμπρότεροι αστέρες δύο αστερισμών, ο α Ταύρου (Αλντεμπαράν) και ο α Νοτίου Ιχθύος (Φομαλώ) είναι στην πραγματικότητα διπλά συστήματα με ερυθρούς νάνους. Το Gliese 229 στον Λαγωό είναι σύστημα ερυθρού και φαιού νάνου 19 έτη φωτός από τη Γη.\nΠλανήτες γύρω από ερυθρούς νάνους[Επεξεργασία | επεξεργασία κώδικα]\nΚαλλιτεχνική αναπαράσταση ενός πλανήτη σε τροχιά γύρω από έναν ερυθρό νάνο.\nΣτις 22 Ιουνίου 1998 ανακοινώθηκε η ανακάλυψη για πρώτη φορά ενός πλανήτη γύρω από έναν ερυθρό νάνο. Συγκεκριμένα ο Gliese 876 στον Υδροχόο, φασματικού τύπου M4 και μάζας 1/3 της ηλιακής, συνοδεύεται από έναν πλανήτη με μάζα τουλάχιστον 600 φορές μεγαλύτερη από τη μάζα της Γης και περίοδο περιφοράς 61 ημέρες. Μέχρι τότε οι αστρονόμοι είχαν ανακαλύψει πλανήτες μόνο γύρω από κίτρινους νάνους όπως ο Ήλιος ή και λίγο θερμότερους. Ο Gliese 876 είναι ο δεύτερος εγγύτερος σε εμάς από όλους τους άλλους αστέρες με εξωηλιακούς πλανήτες (μόλις 15 έτη φωτός), και μάλιστα και ο γειτονικός ερυθρός νάνος Lalande 21185 έχει προταθεί ότι διαθέτει πλανήτη. Αυτό είναι ιδιαίτερα σημαντικό γιατί, καθώς οι ερυθροί νάνοι είναι η πολυπληθέστερη κατηγορία αστέρων, ο πιθανός αριθμός των πλανητών στο Γαλαξία μας αλλά και σε ολόκληρο το Σύμπαν μπορεί να είναι πολύ μεγαλύτερος. Και μάλιστα πλανητών όπου η ζωή θα μπορούσε να εμφανισθεί και να εξελιχθεί με όλη τη χρονική άνεση.\nΤο 2005 ανακαλύφθηκαν κι άλλοι εξωηλιακοί πλανήτες γύρω από ερυθρούς νάνους. Ο μικρότερος από αυτούς τους πλανήτες έχει μάζα 17 φορές μεγαλύτερη από εκείνη της Γης. Περιφέρεται σε απόσταση μόνο 6 εκατομμύρια χλμ. από τον αστέρα του, κι έτσι εκτιμάται ότι η επιφανειακή του θερμοκρασία ανέρχεται στους 150°C, παρά την ελάχιστη ενέργεια που εκπέμπει ο ερυθρός νάνος. Το 2006 ένας ακόμα μικρότερος εξωηλιακός πλανήτης (μόλις 5,5 φορές τη μάζα της Γης) ανακαλύφθηκε να περιφέρεται γύρω από ερυθρό νάνο, σε απόσταση από αυτόν 390 εκατομμύρια χλμ. και με επιφανειακή θερμοκρασία −220 °C.\nΤέλος, στις 25 Απριλίου 2007 ένας δυνητικά κατοικήσιμος εξωηλιακός πλανήτης ανακαλύφθηκε γύρω από τον ερυθρό νάνο Gliese 581. Αν η μάζα που εκτιμούν οι ανακαλύψαντες αστρονόμοι (ομάδα υπό τον Stephane Udry), 5,03 φορές η μάζα της Γης, είναι η πραγματική, είναι ο μικρότερης μάζας εξωηλιακός πλανήτης που περιφέρεται γύρω από αστέρα της Κύριας Ακολουθίας που ανακαλύφθηκε μέχρι σήμερα. (Υπάρχουν μικρότεροι πλανήτες γύρω από ένα αστέρα νετρονίων) Η ακτίνα του πλανήτη εκτιμάται σε μιάμιση φορά την ακτίνα της Γης και βρίσκεται στην κατοικήσιμη ζώνη του Gliese 581. Είναι ο πιθανότερος υποψήφιος για την ύπαρξη ζωής από οποιονδήποτε άλλο εξωηλιακό πλανήτη που έχει ανακαλυφθεί ως τώρα.\nΠαρά τη χρονική άνεση για βιολογική εξέλιξη, υπάρχουν παράγοντες που καθιστούν την πλανητική κατοικησιμότητα δύσκολη πάνω σε πλανήτες γύρω από ένα ερυθρό νάνο. Για να μην είναι κατεψυγμένοι, οι πλανήτες αυτοί θα πρέπει να περιφέρονται τόσο κοντά στον κεντρικό αστέρα, ώστε εξαιτίας των ισχυρότερων παλιρροϊκών δυνάμεων, πιθανώς να εξαναγκαστούν τελικώς σε σύγχρονη περιστροφή, δηλαδή η μία τους πλευρά θα είναι στραμμένη μόνιμα προς τον αστέρα, ενώ η άλλη θα έχει αιώνια νύχτα. Αυτό θα δημιουργούσε ακατάλληλες θερμοκρασίες σε αμφότερες τις πλευρές-ημισφαίρια και μόνο στην οριακή ζώνη ανάμεσά τους θα μπορούσε η ζωή να αναπτυχθεί, πράγμα με περιορισμένες πιθανότητες. Βεβαίως μία πολύ πυκνή ατμόσφαιρα ή ένας πλανητικός ωκεανός με ισχυρά ρεύματα σε μεγάλο βάθος θα μπορούσε να ισοκατανείμει περισσότερο ομοιόμορφα τη θερμότητα σε όλο τον πλανήτη.\nΜία άλλη πιθανή δυσκολία είναι ότι οι ερυθροί νάνοι εκπέμπουν την περισσότερη ενέργειά τους ως υπέρυθρο φως, ενώ τα (γήινα τουλάχιστον) φυτά χρησιμοποιούν περισσότερο το ορατό φως, καθώς τα φωτόνια του υπερύθρου φέρουν πολύ μικρή ενέργεια το καθένα ώστε να χρησιμεύσουν στη φωτοσύνθεση.\nΑλλά το σοβαρότερο ίσως πρόβλημα είναι η αστάθεια των ερυθρών νάνων: τα ισχυρά μαγνητικά πεδία που προαναφέρθηκαν καλύπτουν συχνά τις επιφάνειές τους με τεράστιες αστρικές κηλίδες, που αυξομειώνουν την ένταση του φωτός κατά 30 ως 40% μέσα σε λίγους μήνες, ενώ άλλοτε πάλι κάποιοι ερυθροί νάνοι γνωστοί ως αστέρες εκλάμψεων μπορούν να εκπέμψουν γιγάντιες εκλάμψεις που διπλασιάζουν τη λαμπρότητά τους μέσα σε λίγα λεπτά και διαρκούν μία ώρα. Αυτή η μεταβλητότητα μπορεί να καταστήσει τη ζωή, τουλάχιστον στην επιφάνεια του πλανήτη, πολύ δυσκολότερη απ' ό,τι στη Γη.\nΩστόσο, έχει υπολογιστεί ότι η περίοδος των βίαιων εκλάμψεων καταλαμβάνει μόνο ένα μικρό μέρος της διάρκειας ζωής των ερυθρών νάνων και συγκεκριμένα μόνο τα πρώτα 1,2 δισεκατομμύρια χρόνια από τη δημιουργία τους. Επομένως, αν ένας πλανήτης σχηματιστεί σχετικά μακριά από τον ερυθρό νάνο, όσο χρειάζεται για να αποφύγει την σύγχρονη περιστροφή και μεταγενέστερα μετακινηθεί προς την θερμότερη ζώνη, μετά την λήξη της βίαιης αυτής περιόδου, θα υπήρχαν ρεαλιστικές πιθανότητες εμφάνισης ζωής.\nΕπιπλέον, η ζωή θα μπορούσε να επιβιώσει μέσα σε ωκεανούς, κατά την αρχική αυτή βίαιη περίοδο, υπό τον όρο ότι ο πλανήτης θα κατάφερνε να διατηρήσει μία επαρκή ατμόσφαιρα, ώστε να συντηρεί υγρούς ωκεανούς.\nΤο άρθρο Ερυθροί νάνοι: Οι πολυάριθμοι «Μαθουσάλες» του Γαλαξία, περιοδικό Quark, τεύχος 15 (1998), σελ.20.\nΆρθρο για τους ερυθρούς νάνους ως κοιτίδες πλανητών με ζωή - Scientific American, Νοέμβριος 2005\nΣτο λήμμα αυτό έχει ενσωματωθεί κείμενο από το λήμμα Red dwarf της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 3.0. (ιστορικό/συντάκτες).\nΑνακτήθηκε από "https://el.wikipedia.org/w/index.php?title=Ερυθρός_νάνος&oldid=8683552"\nΤελευταία τροποποίηση 11:38, 14 Φεβρουαρίου 2021.


ΚΕΡΔΟΣ - Που συμφωνούν Κυρ. Μητσοτάκης - ΠΟΜΙΔΑ για ακίνητα και ΕΝΦΙΑ\nΠου συμφωνούν Κυρ. Μητσοτάκης - ΠΟΜΙΔΑ για ακίνητα και ΕΝΦΙΑ\nΟ Πρόεδρος της Νέας Δημοκρατίας κ. Κυριάκος Μητσοτάκης, συναντήθηκε σήμερα με το Δ.Σ. της Πανελλήνιας Ομοσπονδίας Ιδιοκτητών Ακινήτων (ΠΟΜΙΔΑ) και όπως αναφέρει ανακοίνωση της ΝΔ συμφώνησαν σε τρία βασικά ζητήματα:\n* Το πολύ μεγάλο ύψος του ΕΝΦΙΑ σήμερα.\n* Την ανάγκη απλοποίησης της διαδικασίας μεταβίβασης ακινήτων.\n* Τα φορολογικά κίνητρα αναβάθμισης και ανακαίνισης των κτιριακών υποδομών της χώρας ώστε να πάρει μπροστά η κατασκευαστική αγορά.\nΠιο συγκεκριμένα οι εκπρόσωποι της ΠΟΜΙΔΑ υπογράμμισαν ότι η Ομοσπονδία επικροτεί τις ακόλουθες προτάσεις της Νέας Δημοκρατίας:\n* Μόνιμη μείωση του ΕΝΦΙΑ κατά 30% σε δύο χρόνια (20% τον πρώτο και 10% το δεύτερο χρόνο). Αυτή η κίνηση θα φέρει το φόρο ακίνητης περιουσίας στο 1% του Α.Ε.Π. περίπου, δηλαδή κοντά στο μέσο όρο των αναπτυγμένων οικονομιών της Ε.Ε. και του ΟΟΣΑ.\n* Έκπτωση 40 - 50% για εργασίες ενεργειακής/λειτουργικής αναβάθμισης. Ο Πρόεδρος της Νέας Δημοκρατίας έχει εξαγγείλει το μέτρο αυτό (82η Δ.Ε.Θ.) σε όλες τις εργασίες που αφορούν την πλήρη ενεργειακή και λειτουργική/αισθητική ανακαίνιση των υφιστάμενων ακινήτων με σαφή στόχευση τη μείωση του περιβαλλοντικού αποτυπώματος και την ενίσχυση των επενδύσεων στην αγορά κατοικίας. Αυτό θα γίνεται με χορήγηση έκπτωσης φόρου (tax credit) – κατόπιν καταβολής όλων των νόμιμων παραστατικών από τον ιδιοκτήτη – η οποία θα αποσβένεται με οποιαδήποτε φορολογική υποχρέωση, συμπεριλαμβανομένου του ΕΝΦΙΑ, του δικαιούχου στα τρία επόμενα έτη.\n* Απλοποίηση των μεταβιβάσεων και μείωση των δικαιολογητικών για τη μεταβίβαση ακινήτων.\nΥπολογίζεται ότι, σε πρώτη φάση, τα 23 δικαιολογητικά που απαιτούνται θα περιοριστούν κατά ένα τρίτο.\nΚέρδος online 10/11/2017 13:57


Θα ξαναπάω - Κριτικές για Κυκλάδες, Πλατύς Γιαλός, Ελλάδα - Tripadvisor\nΚυκλάδες: Εστιατόρια στην περιοχή\nΠλατύς Γιαλός: Kαφέ εστιατόρια\nΠλατύς Γιαλός: Το καλύτερο γεύμα με Καλαμάρι\nΠλατύς Γιαλός: Το καλύτερο γεύμα με Καραβίδα\nΠλατύς Γιαλός: Το καλύτερο γεύμα με Κρέπες\nΠλατύς Γιαλός: Το καλύτερο γεύμα με Μπακαλιάρος\nΠλατύς Γιαλός: Το καλύτερο γεύμα με Γατόψαρο\nΠλατύς Γιαλός: Το καλύτερο γεύμα με Χούμους\nΠλατύς Γιαλός: Το καλύτερο γεύμα με Σεβίτσε\nΠλατύς Γιαλός: Το καλύτερο γεύμα με Τάπας\nΠλατύς Γιαλός: Το καλύτερο γεύμα με Νούντλς\nΘα ξαναπάω - Κυκλάδες\n“Θα ξαναπάω ”\nΚριτική για: Κυκλάδες\nΠλατύ Γιαλός, Πλατύς Γιαλός 84003, Ελλάδα\nΝο 4 από 12 Εστιατόρια για: Πλατύς Γιαλός\nΕύρος τιμών: 9 $ - 21 $\nΚουζίνες: Diner, Ελληνική, Μεσογειακή\nΠαραδοσιακό ταβερνάκι πάνω στο κύμα.\nΤην πρώτη φορά που πήγαμε είμασταν μεγάλη παρέα και δοκιμάσαμε ολόκληρο το μενού: ΕΞΑΙΡΕΤΙΚΑ ΠΙΑΤΑ. Καλοψημένα ψητά, εξαιρετικός μουσακάς και μαστέλο, ωραιότατα πρώτα πιάτα (ξεχωρίζω τα τυροπιτάκια και τα μελιτζανοπιτάκια).\nΠολύ καλό σέρβις (πολύ σημαντικό σε εποχές Covid 19)\nΜεγάλες μερίδες- τίμιες τιμές.\nΡωτήστε το χρήστη TAAB1110 για το Κυκλάδες\n5 - 9 από 162 κριτικές\nΓραφικο ταβερνάκι πάνω στη θάλασσα, οι μερίδες του ήταν μικρές καθώς και το προσωπικό πολυ τυπικο.Το κοτόπουλο αλά κρεμ ηταν πολύ νόστιμο καθώς προτιμήστε και το χοιρινό στη γάστρα.\nΡωτήστε το χρήστη K_vassilis8 για το Κυκλάδες\nΟ/η CycladesBeach-Sifnos, Ιδιοκτήτης του Κυκλάδες, έχει απαντήσει σε αυτή την κριτικήΑπάντηση: πριν από 4 εβδομάδες\nσε ευχαριστούμε πολύ για τα όμορφα λόγια σου για τα πιάτα μας!\nΕλπίζουμε να σε δούμε ξανά στο νησί.\nΠολύ καλό και φιλικό περιβάλλον! Τα πιάτα ήταν όλα γευστικότατα! Τόσο τα παραδοσιακά Σιφνέικα όπως το μαστέλο και οι ρεβυθοκεφτεδες όσο και η υπόλοιπη ελληνική κουζίνα (μαγειρευτά και της ώρας) ήταν πολύ προσεγμένα!!\nΡωτήστε το χρήστη alexkordakis για το Κυκλάδες\nΣε ευχαριστούμε πολύ για το χρόνο που διέθεσες για να γράψεις για εμάς.\nΕλπίζουμε να σε δούμε και πάλι στο μέλλον.\nΜέχρι τότε, να περνάτε καλά!\nΗ κριτική γράφτηκε 16 Οκτωβρίου 2019 μέσω κινητής συσκευής\nΘα φας καλά!\nΌλα τα φαγητά του λουκούμι... αλλά εμένα μου έκλεψε την καρδιά ο μουσακάς που σερβίρεται σε πήλινο σε ατομικη μερίδα ο οποιος είναι από τους καλύτερους που έχω φάει! (τωρα που το σκέφτομαι μου τρέχουν τα σάλια) Εκτός από καλό παραδοσιακό φαγητό θα βρεις και φρέσκο ψαράκι το οποίο μπορείς να απολαύσεις δίπλα στην θάλασσα!\nΡωτήστε το χρήστη Xristina_Karagianni για το Κυκλάδες\nΟ/η CycladesBeach-Sifnos, Ιδιοκτήτης του Κυκλάδες, έχει απαντήσει σε αυτή την κριτικήΑπαντήθηκε στις 19 Οκτωβρίου 2019\nΕυχαριστούμε πολύ για το χρόνο που διέθεσες για να γράψεις τόσο όμορφα λόγια!\nΕυχόμαστε να σε δούμε σύντομα στο εστιατόριο μας να απολαμβάνεις πάλι έναν μουσακά!\nΗ κριτική γράφτηκε 10 Σεπτεμβρίου 2019 μέσω κινητής συσκευής\nΠολυ καλο φαγητο κ εξυπηρετικο προσωπικο!!\nΠηγαμε οικογενειακα ηταν ολα παρα πολυ ωραια κ το προσωπικο εξυπηρετικοτατο κ φιλικο. Φαγαμε γαριδομακαροναδα πολυ νοστιμη, εξαιρετικους κολοκυθοκεφτεδες, χοιρινο γαστρας αλλα αυτο που μας εμεινε ηταν τα τελεια μπιφτεκια!! Θα ξαναπαμε σιγουρα!\nΡωτήστε το χρήστη Q5706WGmariap για το Κυκλάδες\nΟ/η CycladesBeach-Sifnos, Ιδιοκτήτης του Κυκλάδες, έχει απαντήσει σε αυτή την κριτικήΑπαντήθηκε στις 5 Οκτωβρίου 2019\nΕυχαριστούμε αρχικά για το χρόνο που διέθεσες για να γράψεις για εμάς και έπειτα για τα τόσο όμορφα λόγια που μας δίνουν την ώθηση να συνεχίζουμε!\nΣας περιμένουμε πάλι στο όμορφο νησί μας!\nΝα περνάτε καλά ως τότε :)\nΚυκλάδες: Οι ταξιδιώτες που ενδιαφέρθηκαν γι' αυτό το μέρος είδαν επίσης\nΠλατύς Γιαλός: Όλα τα εστιατόρια (12)\nΚυκλάδες: Έχετε πάει; Μοιραστείτε τις εμπειρίες σας!\nΕστιατόρια (12) | Ξενοδοχεία (8) | Αξιοθέατα (8)


Παρασκευή, 20 Φεβρουαρίου 2015 12:18\nΕκφοβισμός παιδιών, εφήβων, νέων και ενηλίκων\nBulling είναι ''η συμπεριφορά του νταή''. Στην Ελλάδα το bulling, συχνά, ταυτίζεται με τον σχολικό εκφοβισμό και είναι η κατάσταση κατά την οποία ένα άτομο ή μια ομάδα ατόμων απειλεί με βίαιο και επιθετικό εξαναγκασμό να κυριαρχήσει σε ένα άλλο άτομο, βάσει μιας κοινωνικής ή σωματικής ανισότητας ανάμεσα στις δύο πλευρές.\nΤο bulling βέβαια αναφέρεται σε οποιοδήποτε κοινωνικό πλαίσιο μέσα στο οποίο αλληλεπιδρούν οι άνθρωποι (σχολείο, πανεπιστήμια, σχολές, οικογένεια, εργασία, γειτονιά και ίντερνετ).\nΤι είναι όμως αυτό που οδηγεί κάποιους να ασκούν bulling;\nΌλοι όσοι ασκούν bulling, όπως ισχυρίζονται ψυχίατροι και ψυχολόγοι έχουν κρυμμένα συναισθήματα ζήλιας, αλλά και οργής, αλλά και αλαζονείας, αυταρχισμού και ναρκισσισμού και προσπαθούν να τραβήξουν την προσοχή με εκφοβισμό. Αισθάνονται κατά βάθος ντροπή και ενοχές και προσπαθούν να ανεβάσουν την αυτοεκτίμησή τους και να κερδίσουν την εκτίμηση από άλλους τρίτους με επιβολή της εξουσίας τους σε κάποιον άλλο, τον οποίο θεωρούν υποτιμημένο. Πολλοί θεωρούν υπεύθυνη την ελλιπή διαπαιδαγώγηση και τις έντονες συγκρούσεις του οικογενειακού περιβάλλοντος.\nΠοιοι ασκούν bulling;\nΝταήδες είναι τα αγόρια, αλλά και τα κορίτσια της προσχολικής, της μέσης σχολικής και εφηβείας, αλλά παρατηρείται και σε νέους και σε ενήλικες.\nΟ εκφοβισμός εκδηλώνεται με σπρωξίματα, κλωτσιές, χτυπήματα, βρισιές, απειλές αλλά και με υποτιμητικούς χαρακτηρισμούς, με κουτσομπολιά και ρατσιστικούς χαρακτηρισμούς, ώστε να τονιστεί η διαφορετικότητα του θύματος. Όμως, μπορεί να γίνει και ηλεκτρονικά μέσω του διαδικτύου (ask.fm).\nΣωματική βία: χτύπημα, σπρώξιμο, κλοπή, καταστροφή προσωπικών αντικειμένων ή και απειλές για την άσκηση βίας και εξαναγκασμός του θύτη προς το θύμα να κάνει κάτι χωρίς τη θέλησή του.\nΛεκτική βία: προσβλητικές και υποτιμητικές προσφωνήσεις, κακοφημίες, κουτσομπολιά και εξαναγκασμός του θύτη στο θύμα να δράσει διαφορετικά από τη θέλησή του.\nΣυναισθηματική βία: συναισθηματική εκμηδένιση από εκφοβιστικές πράξεις ταπείνωσης και απομόνωση του θύματος.\nΜε τον ορισμό του bulling γίνεται κατανοητό ότι ο εκφοβισμός, η ενδοοικογενειακή βία και η σεξουαλική κακοποίηση μπορεί να είναι ταυτόσημα. Το bulling μπορεί να γίνει στο σχολείο, στο πανεπιστήμιο, σε κάποια σχολή, στην οικογένεια, στην εργασία, στον γάμο, στην σχέση των δύο φύλων και σε όλα τα επίπεδα και σε όλες τις ηλικίες.\nΠώς θα καταλάβετε ότι το παιδί σας είναι θύμα του bulling\nΌταν το παιδί σας είναι λυπημένο και μελαγχολικό και αγχωμένο, όταν ξαφνικά πέφτει η επίδοσή του στο σχολείο, όταν παραπονείται για αδιαθεσία, αϋπνία, ανορεξία ή πολυφαγία, δεν έχει διάθεση να επικοινωνήσει με τους συμμαθητές του, δεν βγαίνει μαζί τους και ακόμη χειρότερα γυρίζει σπίτι με σχισμένα ρούχα ή τραυματισμένο πρέπει να υποψιαστείτε ότι έχει πέσει θύμα εκφοβισμού.\nΈχουν ανάγκη τα παιδιά την ψυχολογική υποστήριξη;\nΤο παιδί θύμα χρήζει σε κάποιες περιπτώσεις ψυχολογικής υποστήριξης για να επανακτήσει την αυτοπεποίθησή του και την αυτοεκτίμησή του. Τα παιδιά που είναι θύματα του σχολικού εκφοβισμού έχουν χαμηλή αυτοεκτίμηση και γι΄αυτό γίνονται στόχος άλλων παιδιών και αυτό τα κάνει να απομονωθούν και να πάθουν κατάθλιψη. Ακόμη, τα παιδιά θύματα οδηγούνται σε κοινωνική απομόνωση και έχουν πολύ λίγους φίλους ή καθόλου και αυτό ευνοεί το να γίνουν στόχοι επίθεσης από άλλα παιδιά. Λόγω του ότι το παιδί δεν θέλει να πηγαίνει σχολείο, συχνά προφασίζεται ασθένειες, θέλει να αλλάξει σχολείο ή πέφτει απότομα η επίδοσή του στο σχολείο. Έχει παρατηρηθεί ότι τα παιδιά που πέφτουν συχνά θύματα εκφοβισμού, έχουν μελλοντικά χαμηλή αυτοεκτίμηση και παθαίνουν κατάθλιψη. Βραχυπρόθεσμα τα παιδιά θύματα κατακλύζονται από συναισθήματα άγχους, φόβου, ντροπής και ενοχής και προσπαθούν να αμυνθούν. Μακροπρόθεσμα η διαρκής έκθεση σε bulling θα του δημιουργήσει κατάθλιψη, χαμηλή αυτοεκτίμηση, συστολή, απομόνωση, απόσυρση, διαταραχές ύπνου, αίσθημα μοναξιάς, αδυναμία εμπιστοσύνης, κατάχρηση ουσιών και αυτοκτονικές τάσεις. Το σύνδρομο της Στοκχόλμης είναι το σύνδρομο που το θύμα ταυτίζεται με τον θύτη του, με την ιδέα ότι δεν θα τον βλάψει αν συνεργάζεται μαζί του και αυτό έχει σοβαρές επιπτώσεις στην ψυχολογία του θύματος.\nΑν τα παιδιά σας είναι θύματα bulling\n-Αν παρατηρήσετε αλλαγές στη συμπεριφορά του παιδιού σας, έχουν πέσει οι επιδόσεις του στο σχολείο, είναι σκεπτικό και εκνευρισμένο ζητήστε του να σας μιλήσει και να σας εμπιστευθεί. Όταν το παιδί σας μιλήσει πρέπει να του εξηγήσετε ότι δεν φταίει αυτό για την συμπεριφορά των συμμαθητών του και ότι είναι συνηθισμένο φαινόμενο στην κοινωνία και ότι θα πρέπει να μπορεί να μιλήσει στους καθηγητές του και στον διευθυντή του σχολείου για να το βγάλει από την δύσκολη θέση.\n-Δεν πρέπει να ενθαρρύνετε το παιδί σας να ανταποδώσει το bulling γιατί αυτό μπορεί να θέσει σε κίνδυνο τη σωματική του δραστηριότητα.\n-Ενθαρρύνετε το παιδί σας να μιλήσει με το πιο καλό παιδί των εκφοβιστών και να του εξηγήσει ότι δεν είναι σωστό.\n-Ενθαρρύνετε το παιδί σας να έχει φίλους και παρέες, όπου πηγαίνει και να μην είναι μόνο του πουθενά.\n-Απαιτήστε από τους καθηγητές και τον διευθυντή να μιλήσει στους γονείς των παιδιών εκφοβιστών.\n-Να έχετε πάντα στο μυαλό σας πως το παιδί θύμα μπορεί να μην λέει πάντα την αλήθεια και όλος ο εκφοβισμός να είναι τεχνητός, ώστε να εκδικηθεί κάποιον άλλον ή κάποιους άλλους με τους οποίους έχει προηγούμενα ή να είναι αποτέλεσμα κάποιας συναισθηματικής και ψυχολογικής αστάθειας.\nΑν τα παιδιά σας είναι θύτες bulling\n-Και τα παιδιά αυτά θέλουν βοήθεια για να μην αποκτήσουν αντικοινωνική συμπεριφορά. Να λαμβάνετε σοβαρά υπόψη το θέμα, ιδίως, αν επαναλαμβάνεται συχνά.\n-Συζητήστε με το παιδί σας και αναζητήστε τις αιτίες αυτής της συμπεριφοράς του.\n-Ελέγξτε προσεκτικά όσα έχει να σας πει και μην βασίζεστε στις αιτιολογίες που θα σας δώσει και δώστε του να καταλάβει ότι δεν είναι σωστή η επιθετική συμπεριφορά και να κατανοήσει τις ευθύνες του.\n-Να είστε αυστηροί μαζί του και να του δώσετε να καταλάβει ότι δεν εγκρίνετε αυτή την συμπεριφορά και να το βοηθήσετε να την εγκαταλείψει.\n-Να παρακολουθείτε το παιδί σας, τις δραστηριότητές του και να το συμβουλεύετε, να επιβραβεύεται το παιδί όταν έχει καλή συμπεριφορά και να βρίσκεστε σε άμεση επικοινωνία με τους καθηγητές και το διευθυντή.\n-Προσπαθήστε να συμμορφώσετε το παιδί σας και να του αποβάλλεται την επιθετική και βίαιη συμπεριφορά, δίνοντας το καλό παράδειγμα. ΜΗΝ ασκείτε λεκτική ή σωματική βία στα παιδιά σας, γιατί αυτό οδηγεί τα παιδιά σας, ώστε να γίνουν κι αυτά βίαια και επιθετικά.\n-Οι γονείς πρέπει να είναι ήρεμοι στο σπίτι και τα παιδιά να νιώθουν αγάπη και προστασία.\n-Μην συγκρίνετε τα παιδιά σας με άλλα παιδιά και μην τα υποεκτιμάτε.\n-Να μιλάτε μαζί τους ανοιχτά για όλα τα θέματα.\n-Να μην είστε αυταρχικοί γονείς.\n-Να ελέγχετε τα προγράμματα που βλέπουν στην τηλεόραση. Οι σκηνές βίας επηρεάζουν αρνητικά.\n-Να τα επιβραβεύετε όταν έχουν καλή συμπεριφορά.\n-Να καλείτε συχνά τους συμμαθητές και τους φίλους των παιδιών σας στο σπίτι.\nΟ ανταγωνισμός σήμερα είναι μεγάλος.\nΌλοι κάποτε στη διάρκεια της ζωής τους πέφτουν θύματα ή γίνονται θύτες.\nΣκοπός είναι να καταλάβουμε πως δεν πρέπει να ξεχωρίζουμε τους ανθρώπους με βάση τις φυλετικές, θρησκευτικές, σεξουαλικές ή πολιτικές πεποιθήσεις του ή ακόμη και τις χαμηλές επιδόσεις του στο σχολείο ή στην εργασία ή λόγω κάποιας διαφορετικότητας του.\nΌλοι οι άνθρωποι έχουν κάποιες συναισθηματικές και ψυχολογικές αντοχές και θα πρέπει να ερχόμαστε και στη θέση του άλλου για να το κατανοήσουμε.\nΠόσο ευτυχισμένοι πρέπει να είμαστε;\nΔιαβάστηκε 2266 φορές Τελευταία τροποποίηση στις Παρασκευή, 20 Φεβρουαρίου 2015 14:42\nΠερισσότερα σε αυτή την κατηγορία: « Αποφύγετε τη συζυγική αντιπαράθεση Να παίρνετε θεραπεία σε περίπτωση χωρισμού »


Μπορείτε να με βοηθήσετε να καταλάβω τα λάθη στην φωνή μου; - Σελίδα 2 - Πνευστά, φωνητικά, κλασικά και παραδοσιακά έγχορδα - Noiz | Forum και Αγγελίες για Μουσικούς\nΜπορείτε να με βοηθήσετε να καταλάβω τα λάθη στην φωνή μου;\nσυμβουλές τραγουδοποιΐας Μπορείτε να με βοηθήσετε να καταλάβω τα λάθη στην φωνή μου;\nΑπό τον nbampaliaris, 30 Μαϊου @ Πνευστά, φωνητικά, κλασικά και παραδοσιακά έγχορδα\nΔημοσιευμένο 30 Μαϊου\nΜια χαρα τραγουδας.\nΜολις δουλεψεις λιγο με τη φωνη σου, θα παρατηρησεις οτι η χροια της θα ειναι ακριβως η ιδια με τη τη χροια της φωνης σου, κατα την ομιλια.\nΕαν και η ομιλια σου δεν ειναι "αντρικια" μην περιμενεις στο τραγουδι κατι διαφορετικο.\nΟπως και να 'χει, δεν ειναι κατι το αρνητικο.\nΠοσων ετων εισαι?\n23 είμαι. Ναι γενικά δεν έχω και τόσο βαριά φωνή, αλλά ούτε τόσο ψηλή όσο ακούγετε εδω, και το τραγούδι δεν ξεφεύγει καν από την δεύτερη μί στο κλειδί του σολ.\nΕπίσης για να πετύχω αυτό το αποτέλεσμα που ακούσατε έπρεπε να κάνω warm up με κλίμακες την φωνή μου όλη μέρα! Πρωτού κάνω warm up δεν μπορώ ούτε καν να πιάσω αυτές τις νότες και δεν είναι καν πολύ ψηλές...\nΔεν χρειαζεται ολη μερα ζεσταμα. Την καις τη φωνη σου, την κανεις φλατ και της στερεις το γρεζι/μεταλλο.\n15-20 λεπτα αρκουν για ζεσταμα. Μαλακα, χωρις πιεση, κανε τις κλιμακες σου. Φροντισε να μαθεις να χρησιμοποιεις τον αερα και το διαφραγμα.\nΜην κανεις το λαθος, που εκανα εγω στην ηλικια σου, οπου τραγουδουσα 3-4 ωρες καθε μερα σπιτι και με λαθος τροπο. Ζημια και οχι καλο, γινεται. Η ξεκουραση της φωνης ειναι σημαντικοτερο απ' οτι η εκγυμναση της, για να αποδοσεις.\nΕυχαριστώ για αυτό. Άρα δηλαδή τώρα που νιώθω λίγο βραχνιασμένος σταματάω\nΣταματας και δεν τραγουδας καθολου αυριο.\nΜολις μαθεις τη σωστη τεχνικη, θα μπορεις να τραγουδας 4 ωρες χωρις να ιδρωνεις καθολου. Μεχρι τοτε, παρε το πολυ χαλαρα, διοτι βελτιωση δεν θα δεις. Μονο δυσκολιες στο να βγαινει ηχος απο το λαρυγγι σου....\nΥποψη, δεν ειμαι κανας μουσικος/τραγουδιστης κλπ. Απλα ημουν εκει που εισαι, δουλεψα λιγο (και εκανα καποια μαθηματα), και με τον καιρο ειδα ουσιαστικη διαφορα στο αποτελεσμα.\nΌλα τα είδη μουσικής μου αρέσουν. Όταν λες λάιβ, τι εννοείς;\nΗ αλήθεια ειναι ότι ντρέπομαι και λίγο\n... τραγούδα μπροστά στην μαμά σου, αν μπορείς να το κάνεις αυτό...\nή εξασκήσου κλεισμένος στο μπάνιο/αποθήκη μέχρι να αποκτήσεις αυτοπεποίθηση για τη φωνή σου, έτσι έκανε και ο Καζαντζίδης και η linda perry.\n4 λεπτά πριν, Βραδύπους είπε\nΜενω με την αδερφή μου αλλά και πάλι λίγο δύσκολα να κάτσω να τραγουδίσω μπροστά της. Γενικά πάντως τραγουδάω.\nΔεσε την στην καρεκλα, και ξεκινα\nΠαντως, πριν ξεκινησεις να ανησυχεις για το πως θα "τρεξεις" και θα κανεις "αλματα", ξεκινα να δουλευεις ωστε να εχεις εναν σταθερο και δυνατο "βηματισμο".\n2 ώρες πριν, nbampaliaris είπε\nΌταν λες λάιβ, τι εννοείς;\nget on stage man! για ποιο λόγο τραγουδάς αν δεν βγεις να τραγουδήσεις σε κόσμο?\n14 λεπτά πριν, stavros_d80 είπε\nχαχα Για μένα τραγουδάω.\nΔημοσιευμένο 31 Μαϊου\n15 ώρες πριν, nbampaliaris είπε\nΈχω σίγουρα δουλειά ακόμα αλλά βελτιώθηκα σίγουρα. Γενικά είμαι παρα πολυ χάλια στην φωνή ,πολλοί φίλοι μου μου λέγανε δεν κάνεις για φωνή μόνο για κιθάρα ενώ άλλοι μου λέγανε ότι πρέπει να έχεις ταλέντο για να τραγουδίσεις. Αυτό μου την δίνει λίγο γιατί θέλω να μάθω να τραγουδάω, όχι να γίνω φωνάρα απλώς να μάθω να τραγουδάω στις βασικές περιοχές (Πρώτες 2 οκτάβες στο κλειδί του σολ μια χάρα μου κάνουν ).\nΔεν είσαι χάλια στη φωνή, κανείς δεν ξεκίνησε τέλειος, απλά θέλει σταθερά πολλή δουλειά.\nΜε όλο το σεβασμό, πες στα φιλαράκια να παίξουν καμιά κουταμάρα στο πλειστέϊσον που δε θελει καθόλου ταλέντο και να μην ασχολούνται με ικανότητες που δε θα κατανοήσουν, ούτε αποκτήσουν ποτέ τους. Απλά εσύ μη σπαταλάς το χρόνο σου με ανούσια πράγματα.\nΠροσπάθησε στο κομμάτι που δουλεύεις να παίξεις τη μελωδία και να τραγουδήσεις επάνω νότα νότα, φθόγγο-φθόγγο, όχι με συγχορδίες. Με ένα γρήγορο google search βρήκα https://musescore.com/user/29825855/scores/5271114 (υποθέτω πως ξέρεις να διαβάζεις λόγω ωδείου ). Δουλεψέ τα έτσι για να έχεις μία σταθερά στο που πατάς, αν σου είναι πιο ευκολο στο πιάνο χρησιμοποίησέ το, όπου αισθάνεσαι πιο άνετα.


Συνέντευξη στην εφημερίδα “ΚΥΡΙΑΚΑΤΙΚΗ ΑΥΓΗ”_Για την Αριστερά που αντιστέκεται και προτείνει_ | Γιάννης Δραγασάκης\n• Με δεδομένο ότι το ΠΑΣΟΚ και η Ν.Δ. κρατούν κλειστά τα χαρτιά τους, μπορούμε να έχουμε μια σαφή εικόνα για την οικονομική πολιτική που θα εφαρμοσθεί την επόμενη τετραετία;\nΓια όσους παρακολουθούν από κοντά τις εξελίξεις, τα “χαρτιά” δεν είναι πλέον τόσο κλειστά όσο τα εμφανίζουν. Για παράδειγμα μπορούμε από τώρα να εκτιμήσουμε ότι αμέσως μετά τις εκλογές θα τεθεί θέμα εκτέλεσης του προϋπολογισμού του 2000, λόγω μιας σειράς αποκλίσεων (ανατίμηση πετρελαίου και δολαρίου), υστερήσεων (έσοδα από το χρηματιστήριο) και υπερβάσεων (προεκλογικές παροχές). Γνωρίζουμε, επίσης, ότι ήδη έχει εκδοθεί η εγκύκλιος για την κατάρτιση του προϋπολογισμού του 2001 με την οποία ζητείται πάγωμα των δαπανών. Ακόμα, όπως ο ΣΥΝΑΣΠΙΣΜΟΣ πρώτος αποκάλυψε, το αναθεωρημένο πρόγραμμα σύγκλισης που θα εφαρμοστεί τα επόμενα χρόνια έχει ήδη κατατεθεί χωρίς καμία δημόσια ενημέρωση ή διάλογο. Η γνώμη του ECOFIN είναι κι αυτή γνωστή: ζητείται αυστηρότερη εισοδηματική και δημοσιονομική πολιτική. Υπάρχει, λοιπόν, ήδη ένα διαμορφωμένο πλαίσιο, το οποίο προοιωνίζεται μια σκληρή τετραετία.\n• Οι κ. Παπαντωνίου και Μαντέλης μίλησαν τις προηγούμενες ημέρες σχεδόν ευθέως για ενδεχόμενη πώληση του 51% των ΔΕΚΟ και παραχώρηση της διοίκησής τους σε ξένους μάνατζερς. Οδεύουμε προς την πλήρη ιδιωτικοποίηση των δημόσιων οργανισμών κοινής ωφέλειας;\nΟι δηλώσεις αυτές δείχνουν και στους πιο δύσπιστους ότι το ΠΑΣΟΚ υιοθετεί πλήρως βασικές προγραμματικές αρχές της δεξιάς, και μάλιστα στην “καθαρή” μορφή που τις προέβαλλε η νεοφιλελεύθερη πτέρυγά της. Ταυτόχρονα, όμως, ο τρόπος που το ΠΑΣΟΚ αντιμετωπίζει τις δημόσιες επιχειρήσεις αποτελεί μία εκδήλωση ύψιστης ανευθυνότητας. Χαρακτηριστικό είναι ότι τέτοιες κρίσιμες επιλογές δεν αναφέρονται καν στο προεκλογικό πρόγραμμά του, αλλά αποκαλύπτονται με δηλώσεις και αντιδηλώσεις κορυφαίων στελεχών. Νομίζω ότι μ’ αυτήν τη διγλωσσία επιδιώκουν να κερδίσουν και τις “αγορές” και τους εργαζόμενους.\n• Ποιες μπορεί να είναι οι οικονομικές και κοινωνικές επιπτώσεις αυτών των νεοφιλελεύθερων επιλογών;\nΦαίνεται ότι εγκαταλείπεται ακόμη και ως στόχος η ανάγκη διαμόρφωσης ενός σύγχρονου θεσμικού πλαισίου που να ενθαρρύνει τις καινοτομίες και να εξασφαλίζει την αποδοτική ανάπτυξη ενός δημόσιου τομέα της οικονομίας. Εκείνο όμως που έχει μεγαλύτερη σημασία για την αριστερά και την κοινωνία είναι ότι η δυναμική αυτή των ιδιωτικοποιήσεων, αξιοποιώντας τις ανοχές και τις αδράνειες της κοινωνίας, τείνει να πάρει ισοπεδωτικό χαρακτήρα και να επεκταθεί σε κρίσιμα κοινωνικά αγαθά, αναπτυξιακές υποδομές και άλλους κρίσιμους για τη λειτουργία της κοινωνίας τομείς.Η δεξιά στροφή της σοσιαλδημοκρατίας\n• Όπως φάνηκε και από τη Σύνοδο Κορυφής στη Λισσαβώνα, η Ευρώπη βρίσκεται μπροστά σε σημαντικές εξελίξεις. Ποια είναι η δική σας εκτίμηση;\nΚατ’ αρχάς, θα ήθελα να παρατηρήσω ότι και σ’ αυτήν τη Σύνοδο Κορυφής η προετοιμασία των όποιων ελληνικών θέσεων έγινε και πάλι ερήμην της κοινωνίας, των πολιτικών της δυνάμεων, της Βουλής και των συνδικάτων. Ως κάτι το “εξωτερικό” και απόμακρο.\nΑκόμη κι έτσι πάντως η Σύνοδος της Λισαβόνας μας έδωσε την ευκαιρία να διαπιστώσουμε για μια ακόμη φορά ότι η ΟΝΕ δεν αποτελεί μόνο ένα οικονομικό μέγεθος, αλλά και ένα νέο πλαίσιο εκδήλωσης των κοινωνικών αντιθέσεων και ανάπτυξης των κοινωνικών αγώνων.\n• Ποιες είναι οι ιδέες, οι πολιτικές και οι αρχές που συγκρούονται σήμερα στην Ευρώπη;\nΌλη η Ευρώπη διαπερνάται από την αντιπαράθεση ανάμεσα σε μια λογική που, όπως έδειξε η κοινή επιστολή Μπλερ – Ντ’ Αλέμα, βλέπει το μέλλον στον εξαμερικανισμό του κοινωνικού μοντέλου και μια λογική που αντιστέκεται σ’ αυτή την τάση και αναζητεί τρόπους εκσυγχρονισμού που να οδηγούν στην ενίσχυση του κοινωνικού κράτους. Βλέπουμε εδώ υποστηρικτές και των δύο γραμμών να βρίσκονται και μέσα στην Ιταλία (ήδη αντιδρούν τα ιταλικά συνδικάτα) και μέσα στη Γερμανία, τη Γαλλία κλπ. Η ελληνική κοινωνία, όσο κι αν δεν έχει ακόμη συνείδηση του νέου πλαισίου στο οποίο εντάσσεται, δεν θα μείνει έξω από τις αναδιατάξεις στο κοινωνικό και το πολιτικό πεδίο που αυτές οι νέες αντιθέσεις προμηνύουν.\n• Πιστεύετε ότι άξονας Μπλερ – Ντ’ Αλέμα σφραγίζει τη δεξιά στροφή ενός σημαντικού κομματιού της ευρωπαϊκής σοσιαλδημοκρατίας;\nΗ δεξιόστροφη μετατόπιση της σοσιαλδημοκρατίας αποτελεί ένα γενικευμένο φαινόμενο σχεδόν για όλη την Ευρώπη. Πρόκειται για έναν “ιστορικό συμβιβασμό”, όπως εύστοχα τον χαρακτήρισε ο Άγγελος Ελεφάντης, όπου με αντάλλαγμα την ανοχή τους στην εξουσία οι δυνάμεις αυτές υιοθετούν και εφαρμόζουν πολιτικές που αποδέχονται την ηγεμονία των αγορών και του χρηματιστικού κεφαλαίου.Ο ρόλος του ΣΥΝ\n• Εκτιμάτε ότι, μέσω όλων αυτών των εξελίξεων, η εκλογική ενίσχυση του ΣΥΝ και του ευρύτερου χώρου της ανανεωτικής και οικολογικής αριστεράς που συστρατεύεται μαζί του αποκτά βαθύτερο νόημα και ευρύτερη σημασία;\nΤο αν θα εφαρμοσθούν ή όχι οι αλλαγές που προωθούνται σε Ελλάδα και Ευρώπη θα εξαρτηθεί και από τη δύναμη των αριστερών δυνάμεων, από την ικανότητά τους να ενεργοποιήσουν την κοινωνία σε μία κατεύθυνση προωθητικών αντιστάσεων και εναλλακτικών πολιτικών. Σε όλη την Ευρώπη, οι όποιες διαφοροποιήσεις παρατηρούνται σ’ αυτήν τη σοσιαλφιλελεύθερη συναίνεση οφείλονται στην παρέμβαση των κινημάτων, τις αντιστάσεις των κοινωνιών, στη δυνατότητα της ριζοσπαστικής αριστεράς να επηρεάσει τις εξελίξεις. Άρα, άμεσα και πρακτικά, η ενίσχυση του ΣΥΝ θα καθορίσει τις δυνατότητες ανάλογων διαφοροποιήσεων και στη χώρα μας.\n• Έχετε μιλήσει κατ’ επανάληψη για την ανάγκη συσπείρωσης και ανασύνταξης του ευρύτερου χώρου της διάχυτης αριστεράς και της οικολογίας. Εκτιμάτε ότι με τη συνεργασία του ΣΥΝ με την ΑΚΟΑ, τους Οικολόγους Εναλλακτικούς και ανένταχτες προσωπικότητες της αριστεράς γίνεται ένα πρώτο βήμα προς αυτή την κατεύθυνση;\nΦυσικά. Και μάλιστα το βήμα αυτό είναι πιο σημαντικό απ’ ό,τι εξωτερικά φαίνεται. Πρώτον, διότι δεν έχει ευκαιριακό προεκλογικό χαρακτήρα. Δεύτερον, διότι ενεργοποιεί ήδη αδρανοποιημένες δυνάμεις, γεννά μικρές έστω νέες ελπίδες και τέλος γιατί ασκεί πιέσεις στον ευρύτερο χώρο της αριστεράς, πιέσεις για διάλογο, άρση των περιχαρακώσεων και αναζήτηση πεδίων και μορφών κοινής δράσης. Η εκλογική επιβράβευση, συνεπώς, αυτής της συσπείρωσης ασφαλώς θα της προσδώσει ισχυρότερη δυναμική.


Κυριακή, Νοεμβρίου 16, 2014 ~ Προμαχιώτικα Νέα\nΜΑΚΕΔΟΝΙΚΟΣ ΙΔΑΣ - ΑΣ ΠΡΟΜΑΧΟΙ 2 - 1\n7:54:00 μ.μ. ΔΗΜΗΤΡΗΣ ΣΑΛΑΜΑΝΗΣ 1 comment\nΣε ένα δυνατό, αλλά μέτριο ποιοτικά παιχνίδι, ο Μακεδονικός Ίδας νίκησε τον ΑΣ Πρόμαχοι με σκορ 2-1.\nΟι γηπεδούχοι παίζοντας με πάθος και με έξυπνη τακτική, εξουδετερώνοντας τα ατού των Προμάχων, κατάφεραν να πάρουν τους τρεις βαθμούς της νίκης. Οι παίκτες του Τ. Χουλουιλίδη έπαιξαν με σοβαρότητα και με προσήλωση στον αγώνα και εκμεταλλεύτηκαν τις λιγοστές ευκαιρίες που δημιούργησαν, μετατρέποντας τις δυο από αυτές σε γκολ.\nΑπό την άλλη, οι παίκτες του Β. Σαμαρά, εμφανίστηκαν ασύνδετοι και με πολλά λάθη, ενώ στη διάρκεια του παιχνιδιού, δεν έλειψαν και τα νεύρα. Στα τελευταία λεπτά έδειξαν το ποδοσφαιρικό τους πρόσωπο, τρέχοντας με δαιμονισμένους ρυθμούς, αλλά ήδη ήταν αργά για να ανακάμψουν, ενώ οι της Ίδας πάγωναν το παιχνίδι έξυπνα, κερδίζοντας πολύτιμο χρόνο με καθυστερήσεις.\nΤο πρώτο ημίχρονο ήταν οξύμωρο, με τους μεν φιλοξενούμενους να έχουν την κατοχή της μπάλας, τους δε γηπεδούχους να χάνουν τις σημαντικές ευκαιρίες για γκολ.\nΣτο 8’ σουτ του Γάτσου μπλοκάρει ο Χ. Σέλκος των Προμάχων.\nΣουτ του Χουλουιλίδη της Ίδας στο 13΄εξουδετερώνει ξανά ο Σέλκος.\nΣτο 28’ σέντρα από φάουλ του Γάτσου, πιάνει κεφαλιά ο Α. Δημητρίου και η μπάλα φεύγει λίγο άουτ.\nΤο 1-0 γίνεται στο 33’ όταν από συνδυασμό της επίθεσης του Μακεδονικού, ο Γάτσος γίνεται τελικός παραλήπτης και σκοράρει με εύστοχο πλασέ.\nΟι των Προμάχων προσπαθούν να απαντήσουν και χάνουν μοναδική ευκαιρία στο 35’ όταν το σουτ του Σαμσούρη έφυγε μόλις άουτ.\nΤο ημίχρονο τελείωσε με μια ευκαιρία για τους γηπεδούχους στο 44’ όταν ο Στόϊκος πήγε να «κρεμάσει» τον Σέλκο, ο οποίος με υπερπροσπάθεια απέκρουσε σε κόρνερ.\nΤο δεύτερο ημίχρονο ξεκίνησε με δυο καλές φάσεις για την Ίδα στο 49’ με τον Στόϊκο, και στο 50’ με το ψηλοκρεμαστό σουτ του Νιβουρλή, που «κρέμασε» τον τερματοφύλακα Σέλκο και έγραψε το 2-0.\nΑπό το σημείο εκείνο και μετά οι φιλοξενούμενοι ανέβασαν την απόδοσή τους, αλλά κινούνταν σπασμωδικά και έχασαν πολλές καλές ευκαιρίες, στο 62’ με τον Γ. Νάνο, στο 70’ με τον Γ. Μούγιο και στο 72΄με τον Προίκο.\nΤο 2-1 σημείωσε ο Γ. Νάνος στο 81’ όταν εκμεταλλεύτηκε μια σύγχυση στην άμυνα της Ίδας και από κοντά σκόραρε με σουτ πλασέ.\nΜε αναπτερωμένο το ηθικό τους οι φιλοξενούμενοι πίεσαν περισσότερο και έχασαν κάποιες καλές φάσεις για γκολ, αλλά ήταν άστοχοι στην τελική τους προσπάθεια.\nΑξιοσημείωτες ευκαιρίες ήταν αυτή του Ν. Νάνου στο 87’ όταν η κεφαλιά του έφυγε λίγο άουτ και του Γ. Νάνου στις καθυστερήσεις όταν η τεχνική κεφαλιά, που έπιασε, δεν βρήκε τον στόχο της.\nΣτο τέλος του παιχνιδιού τραυματίστηκε ο Χ. Δημητρίου της Ίδας, όταν χτύπησε στο κεφάλι, και έχασε τις αισθήσεις του και μετά από το πρώτο σοκ όλων των παρευρισκόμενων, επανήλθε, αφού του προσφέρθηκαν οι πρώτες βοήθειες.\nΑπό τον Μακεδονικό διακρίθηκαν οι Γάτσος, Νιβουρλής, Χουλουιλίδης και Στόϊκος.\nΑπό τους Προμάχους ξεχώρισαν οι Δ. Νάνος, Ν. Νάνος, Γ. Νάνος και Αμπάρης.\nΗ διαιτησία του κυρίου Γιαλαμουίδη ήταν πολύ καλή, ενώ οι δυο βοηθοί του, Μαυρίδης και Αλατζάς τον βοήθησαν τα μέγιστα με τις εύστοχες υποδείξεις τους.\nΕμμανουηλίδης, Ροδοβάνης, Μπαϊρακταρίδης, Χ. Δημητρίου(Μποζίνης), Α. Δημητρίου, Κονταξής, Γάτσος, Τορέντσης, Χουλουιλίδης, Στόϊκος(Μπαϊρακταρίδης), Νιβουρλής.\nΧ. Σέλκος, Ι. Μούγιος(Προίκος), Καλογιάννης(Καραμήτσος), Δ. Σέλκος(Γ. Μούγιος), Σαμσούρης, Δ. Νάνος, Ν. Νάνος, Γ. Νάνος, Γ. Σέλκος, Αμπάρης, Άτζος.\n"ΤΗ ΧΩΡΙΣΜΕΝΗ ΜΕ ΠΑΙΔΙΑ ΒΡΗΚΕΣ ΝΑ ΠΑΡΕΙΣ;"\nΔεν είχα σκεφτεί να κάνω σχέση με κάποιον, φοβόμουν τις ανασφάλειές μου και την εμπιστοσύνη που δυσκολευόμουν να δείξω στους άλλους ανθρώπους. Τον γνώρισα παραμονή Πρωτοχρονιάς σε ένα φιλικό σπίτι και τα έκανα όλα στην άκρη. Ήταν λίγο μικρότερος αλλά δεν με ένοιαζε, ταιριάζαμε πολύ στις ιδέες. Στον τρόπο που σκεφτόμασταν. Τα παιδιά μου και όλος ο τρόπος ζωής μιας μητέρας δεν τον ενοχλούσε, αντιθέτως, έδειχνε κατανόηση και μια φορά ήρθε και με πήρε μέσα στη νύχτα για να πάμε τη μικρή μου στο κέντρο υγείας. Δεν μπορώ να πω ο άνθρωπος αυτός με νοιάστηκε, με φρόντισε. Μου φέρθηκε όπως δεν μου φέρθηκε ο άντρας μου. Αλλά…\n…αλλά τα χρόνια πέρασαν. 3 χρόνια μαζί, έπρεπε να το αποκαταστήσω το παιδί. Δεν είχα αντίρρηση αλλά είχαν οι δικοί του. Κλειστή κοινωνία, τα νέα είχαν μαθευτεί από το πρώτο χρόνο αλλά η οικογένειά του πίστευε πως ήμουν η κάψα της στιγμής και θα του περνούσε. Έλα που δεν του περνούσε όμως. Και έπρεπε να επιστρατεύσουν πιο ισχυρά επιχειρήματα όπως “Τη χωρισμένη με παιδιά βρήκες; Τόσες κοπέλες ελεύθερες κοίτα γύρω σου” ή “Αυτή ψάχνει πατέρα για τα παιδιά της και βρήκε εσένα το θύμα” ή “Ποιά παιδιά θα προσέξεις πρώτα; Τα δικά σου ή τα ξένα;” ή “Αυτή δεν θα θέλει να κάνετε παιδιά έχει τα δικά της” ή “Βρήκε θύμα να της ταίζουν τα παιδιά”. Ήρθε εκείνος και μου τα είπε και υποσχέθηκε πως δεν θα παίξουν κανένα ρόλο στην επιθυμία του να είμαστε μαζί. Τον ρώτησα αν ήταν σίγουρος, του είπα πως μετά από τέτοια συμπεριφορά από τους γονείς του έπρεπε να είναι έτοιμος ακόμη και να τους απορρίψει και πως δεν ήξερα αν το άξιζα αυτό. Φαινόταν ανένδοτος και θυμωμένος μαζί τους. 6 μήνες μετά, μου ζήτησε να χωρίσουμε.\nΤί να πω; Ότι είμαστε 50 χρόνια πίσω να πω; Ότι επειδή χώρισα για να μην τρώω άλλο ξύλο, από θύμα έγινα αρπακτικό που θέλει να “φορτώσει” τα παιδιά της στους άντρες και να τους τρώει τα λεφτά; Ότι παραπονιόμαστε για τη πρόνοια και το κράτος που δεν μας αντιμετωπίζει σαν ανθρώπους όταν εμείς οι ίδιοι δεν είμαστε άνθρωποι; Τί να πω; Ότι αναγκάστηκα να φύγω από τη πόλη που μέναμε και να αλλάξω σχολείο στα παιδιά στη μέση της χρονιάς, για να μην στενοχωριόμαστε που τον βλέπουμε; Ότι δύο “γονείς” αποφάσισαν πως δεν ήμουν καλή για το παιδί τους επειδή δεν ήθελα άλλο να κακοποιούμαι από τον άντρα μου; Ότι έκριναν πως θέλω να εκμεταλλευτώ τον γιο τους μόνο και μόνο επειδή στο πιστοποιητικό οικογενειακής κατάστασης γράφει “Διαζευγμένη”; Δεν τα βάζω μαζί του, τον καταλαβαίνω. Δεν περίμενα ποτέ να διαλέξει εμένα αντί για τους γονείς του, ό,τι κι αν μου έλεγε. Δεν του θυμώνω.\nΘυμώνω όμως με τη ταμπέλα. Με τη διαδικασία στην οποία πρέπει να μπαίνει κάθε τόσο η οικογένειά μου για να αποδεικνύει στους άλλους πως δεν θέλει να αρπάξει ή να εκμεταλλευτεί. Πως ο γιος μου και η κόρη μου, δεν έχουν ανάγκη από ελεημοσύνη ή πατρική φιγούρα. Τα παιδιά μου “κυρία” μου έχουν πατέρα και κυρίως, έχουν μητέρα που σέβεται τις επιλογές τους και που εύχεται να μην γίνει ποτέ σαν εσάς….\nΟ ΑΓΙΟΣ ΤΩΝ ΣΚΥΛΩΝ\nΤα σκυλιά του κέντρου της Αθήνας είναι ολόκληρη η ζωή του κ. Σπύρου. Τα ξέρει όλα με το όνομά τους, γνωρίζει κάθε παραξενιά του χαρακτήρα τους, μιλάει μαζί τους και τον καταλαβαίνουν... Φωτό: Πάρις Ταβιτιάν\nΑπό τον Μ.ΗULOT\nΟ κ. Σπύρος ήρθε από την Κέρκυρα στην Αθήνα το 1965. «Από ένα χωριό» μας λέει. «Πήγα για 5 χρόνια σε νυχτερινό γυμνάσιο και μετά έκανα όλες τις δουλειές». Μέχρι πρόσφατα δούλευε σε ένα σουβλατζίδικο, από όπου απολύθηκε τον Μάρτιο. Από τότε ζει στον δρόμο και είναι όλη μέρα με τα σκυλιά\n. Τα σκυλιά του κέντρου της Αθήνας είναι ολόκληρη η ζωή του κ. Σπύρου. Τα ξέρει όλα με το όνομά τους, γνωρίζει κάθε παραξενιά του χαρακτήρα τους, μιλάει μαζί τους και τον καταλαβαίνουν. Από το 1988 που τα φροντίζει συστηματικά έχει κάνει ένα σωρό αγώνες για να τα σώσει από τα δίχτυα του μπόγια, έχει πονέσει μαζί τους, έχει κλάψει γι' αυτά που χάθηκαν, έπαθε κατάθλιψη από την κατάσταση που δημιουργήθηκε την εποχή των Ολυμπιακών. Από το σουβλατζίδικο στη Φιλολάου τον έδιωξαν επειδή πήγαινε το κρέας στα σκυλιά.\n«Στις 4 το πρωί έβγαζαν στα σκουπίδια ό,τι έμενε, κοτόπουλα, κοκορέτσια, κρέατα, κανονικά φαγητά, όχι αποφάγια. Στις 5:30 ήμουν στο Σύνταγμα και τάιζα. Ε, και την πάτησα, με έδιωξαν» λέει με παράπονο.\nΠριν από τρία χρόνια τον ξυλοκόπησαν με εντολή ενός παπά της μητρόπολης επειδή έψαχνε στα σκουπίδια της Μητροπόλεως για να βρει φαγώσιμα για τα σκυλιά της πλατείας. «Ήταν Σεπτέμβρης, 6 το πρωί, κι έψαχνα για κρέας στους κάδους των μαγαζιών» εξηγεί.\n«Είχα μαζί μου τη Φωτούλα, τον Θρύλο και τον Παναγιώτη. Ευτυχώς. Ήρθε ένας τύπος, μου είπε "τι κάνεις εδώ πέρα;" και με άρχισε στις γροθιές. Με έκανε μαύρο. Η Φωτούλα τού όρμηξε και έκανε πίσω. Ο παπάς ήταν εκεί, παρακολουθούσε και μου έλεγε "αρκετά σε ανεχτήκαμε τόσα χρόνια". Ο άνθρωπος του Θεού στις 6 το πρωί το μόνο που είχε να πει ήταν ότι με ανέχτηκαν τόσα χρόνια που τάιζα τα σκυλιά και τα γατιά! Αρπαχτήκαμε και φώναξαν την Αστυνομία. Έλεγε ότι είναι παράνομο να ταΐζω τα αδέσποτα. Μου πήραν τα στοιχεία και με άφησαν. Ειδοποίησα το σωματείο (σ.σ. τη Φιλοζωική) και ήμουν τυχερός, γιατί την κυρία που πήγε να του μιλήσει την πέταξε έξω από την εκκλησία κι έτσι του έβαλαν φράγμα και σταμάτησε να με ενοχλεί».\nΑυτήν τη στιγμή στην περιοχή γύρω από το Σύνταγμα και στην πλατεία δεν υπάρχουν πάνω από 20 σκυλιά, σχεδόν όλα γέρικα.\nΟ κ. Σπύρος περνάει τις πιο πολλές ώρες της ημέρας στο μαρμάρινο παγκάκι της Καπνικαρέας κι έχει ένα σωρό ιστορίες να θυμηθεί από τα σκυλιά που έχει ζήσει όλα αυτά τα χρόνια.\n«Αυτήν τη στιγμή στην περιοχή γύρω από το Σύνταγμα και στην πλατεία δεν υπάρχουν πάνω από 20 σκυλιά, σχεδόν όλα γέρικα: Φωτούλα, Θρύλος, Στέφανος, Σάκης, Λάκης, Μπούμπης, ο Ιάσονας το χάσκι, Κωνσταντίνος, Ορφέας, Πάρης ο κουτσός, Νταγιάν, Σωτήρης, Βασίλης, Μάρκος, Ρεξ, Διονύσης, Ρούμπι, Στράτος και Γλύκας.\n«Πριν από 20 μέρες πέθανε ο Βίκτορας», μας λέει και βουρκώνει, «και σειρά έχει ο Θρύλος και ο Μπούμπης, που είναι πολύ γέροι. Τα σκυλιά του κέντρου ήταν πάρα πολλά μέχρι το 2003, μετά εξαφανίστηκαν σχεδόν όλα. Τα έδωσε ο δήμος σε σωματεία και τα σωματεία τα εξαφάνισαν. Μαθαίναμε ότι τα στέλνουν σε χώρους γύρω από την Αθήνα για να τα φροντίσουν, αλλά σε ένα ρεπορτάζ που είχαν κάνει τα "Νέα" τότε φαινόταν μια χωματερή με δεκάδες νεκρούς σκύλους. Πολλά τα έστειλαν στο εξωτερικό για να γίνουν πειραματόζωα.\nΚαι ο δήμος το ήξερε, αλλά δεν έκανε τίποτα. Ένοχη σιωπή. Αναγκάστηκα να πάρω όσα μπορούσα στο σπίτι μου στον Κεραμεικό για να τα κρύψω. Δεν κατάλαβα ούτε Ολυμπιακούς ούτε τη νίκη της Πορτογαλίας, γιατί έβγαζα δυο-δυο τα σκυλιά βόλτα και μετά πάλι μέσα για να μην τα στείλουν στα στρατόπεδα. Δεν είχα ούτε φως, ούτε νερό, τίποτα, αλλά τα γλίτωσα». Μας λέει ότι τα σκυλιά που βρίσκονται πια στον δρόμο είναι ελάχιστα κι έχει πολύ καιρό να εμφανιστεί νέο. Τουλάχιστον στο κέντρο. Έχουν μείνει μόνο γέρικα, που σε λίγο θα χαθούν κι αυτά. Θα γίνουμε σαν τη Λευκωσία και το Λονδίνο, έρημοι. Η υπηρεσία του δήμου σε λίγο θα είναι άχρηστη και θα πρέπει να αυτοκαταργηθεί από τώρα. «Με την κρίση ο κόσμος δεν παίρνει σκυλιά για πλάκα όπως παλιά, δεν κάνει κουτάβια δώρο, γιατί δεν έχει να ταΐσει τα παιδιά του.\nΈτσι, έχουν ελαττωθεί πολύ αυτά που αφήνουν στον δρόμο. Ακόμα, έχεις προσέξει ότι δεν υπάρχουν θηλυκά αδέσποτα; Από την πρώτη στιγμή ο κόσμος απορούσε γιατί υπήρχαν ελεύθερα μόνο αρσενικά. Το 2009 μου λύθηκε η απορία. Τα κρατούσαν τα σωματεία με συνεργασία του δήμου για να τα ζευγαρώνουν, να παίρνουν τα κουτάβια όταν γίνονταν 3 μηνών και να τα στέλνουν για να τους παίρνουν το κολλαγόνο. Είναι πανάκριβο το πόσιμο κολλαγόνο, το φτιάχνουν από το στέρνο του ζώου. Δυστυχώς, υπάρχουν ακόμα τέτοια κυκλώματα. Από τότε που είδα αυτό με τα σωματεία δεν εμπιστεύομαι κανέναν. Έπαθα κατάθλιψη για πάρα πολύ καιρό, πέθανα».\nΤα σκυλιά του κέντρου ήταν πάρα πολλά μέχρι το 2003, μετά εξαφανίστηκαν σχεδόν όλα. Τα έδωσε ο δήμος σε σωματεία και τα σωματεία τα εξαφάνισαν... Φωτό: Πάρις Ταβιτιάν\nΜας μιλάει για την κατάσταση που έχει δημιουργηθεί στην πλατεία Συντάγματος από τότε που έκλεισε το αστυνομικό τμήμα της περιοχής – άνθρωποι που συχνάζουν εκεί ανεξέλεγκτοι τη νύχτα και φέρονται με τον χειρότερο τρόπο στα σκυλιά. «Δεν έχω πρόβλημα με τους ανθρώπους, όταν όμως δεν ορίζουν τον εαυτό τους γίνονται επικίνδυνοι.\nΤον Μάρκο, στις 18 Αυγούστου, τον μαχαίρωσαν. Του είχαν χώσει στιλέτο από τη μια μεριά του στέρνου μέχρι την άλλη. Ήρθε εδώ το πρωί και δεν έτρωγε – δεν είδα τα αίματα επειδή ήταν μαύρο. Μύρισα, όμως, την πληγή που είχε μολυνθεί. Πρόλαβα και τον πήγα και τον έραψαν κι έμεινε 22 μέρες μέσα για να συνέλθει. Και ο Διονύσης είναι μαχαιρωμένος. Ο κόσμος αδιαφορεί πλήρως. Το καταλαβαίνω, όμως, έχει προβλήματα. Δεν χρειάζεται να τα φροντίζει, αρκεί να μην τα πειράζει. Έχουμε πρόβλημα στο Σύνταγμα, όμως, με την έλλειψη αστυνόμευσης. Τάιζα τον Ιάσονα και μια γυναίκα είχε έναν σουγιά στη μούρη μου. Μετά έστρεψε τον σουγιά στο ζώο, πέταξε το μπολ με το νερό και πήρε τη θέση του.\nΝα 'ναι καλά ο κόσμος να κοιμάται όπου θέλει, αλλά να μην ενοχλεί τα σκυλιά. Να έχει κατανόηση για τα ελάχιστα που έχουν απομείνει. Τα σκυλιά το βράδυ δεν κοιμούνται γιατί φοβούνται. Εκεί που κοιμούνται μπορεί να πάει ο άλλος και να τα κλοτσήσει. Περιμένουν να έρθει το πρωί, να νιώσουν ασφάλεια, για να κοιμηθούν.\nΟ κόσμος αδιαφορεί πλήρως. Το καταλαβαίνω, όμως, έχει προβλήματα. Δεν χρειάζεται να τα φροντίζει, αρκεί να μην τα πειράζει... Φωτό: Πάρις Ταβιτιάν\nΤη Φωτούλα την έψαχνα και τη βρήκα ένα πρωί στην Ευαγγελιστρίας, κουρνιασμένη κάτω από ένα τραπέζι. Τη σήκωνα, έπεφτε. Δεν είχε σπάσιμο. Μετά έμαθα ότι την είχαν δέσει σε μηχανή και την τράβαγαν να τη σκίσουν στα δύο. Της είχε ανοίξει το κρέας ανάμεσα στα πόδια. Την πήραν Οκτώβριο για νοσηλεία και την έφεραν Απρίλιο. Ακόμα κουτσαίνει. Ευτυχώς, έζησε. Ήταν η δικιά μου τιμωρία. Η πιο μεγάλη μου επιτυχία, όμως, είναι ότι δέκα χρόνια μετά τους Ολυμπιακούς έχουμε ακόμα ελεύθερα σκυλιά στον δρόμο...».\nΓΟΥΡΟΥΝΙ ΚΑΤΑΣΠΑΡΑΞΕ 2ΧΡΟΝΟ ΑΓΟΡΙ\nΟ δύο ετών Wei Tsao, έπαιζε στον κήπο του σπιτιού του, στην επαρχία Jiangsu της ανατολικής Κίνας.\nΌταν ο μικρός απομακρύνθηκε χωρίς να να γίνει αντιληπτός από τους γονείς του πλησίασε κοντά στο σημείο που ήταν τα γουρούνια της μικρής τους φάρμας.\nΈνα θηλυκό γουρούνι που πρόσφατα είχε γεννήσει επιτέθηκε στον μικρό στην προσπάθειά του να προστατέψει τα μωρά του.\nΤο γουρούνι σκότωσε το δίχρονο αγόρι ακαριαία και στη συνέχεια άρχισε να το τρώει προτού οι γονείς προλάβουν να το αντιληφθούν και να αντιδράσουν.\nΠερίοικοι που άκουσαν τις φωνές των γονιών του μικρού, έσπευσαν στο σημείο και ακινητοποίησαν το ζώο δένοντας το σε ένα δέντρο.\nΣτη συνέχεια το σκότωσαν και άνοιξαν το στομάχι του, βρίσκοντας μέσα του θραύσματα του κρανίου και μέλη του παιδιού, τα οποία παρέθεσαν στις αρχές για να αποδείξουν την ιστορία που έμοιαζε απίστευτη.\nΤΟ PHILAE ΕΠΕΣΕ ΣΕ "ΚΩΜΑ" ΚΑΙ ΟΙ ΘΕΩΡΙΕΣ ΣΥΝΟΜΩΣΙΑΣ ΞΕΚΙΝΗΣΑΝ\nΤην ώρα που η Ευρωπαϊκή Διαστημική Υπηρεσία ανακοινώνει ότι το ρομπότ Philae έπεσε σε «κώμα» που μπορεί να είναι και το οριστικό τέλος αφού η μπαταρία του εξαντλήθηκε, οι θεωρίες συνομωσίας για το τι ακριβώς γύρευε το όχημα στον κομήτη ζωντανεύουν.\nΤην «άλλη» εκδοχή για το τι συνέβη πραγματικά δίνει η εφημερίδα Guardian αναδημοσιεύοντας μέιλ το οποίο εμφανίστηκε στην ιστοσελίδα UFOSightingsDaily.com. Σύμφωνα με το μέιλ αυτό, το οποίο υποτίθεται ότι εστάλη από «βαθύ λαρύγγι» υπάλληλο της ESA, πρόκειται για «κραυγαλέα συγκάλυψη» από τον Οργανισμό. Ο συντάκτης δημοσιεύει και φωτογραφίες που αποκαλύπτουν τις «πραγματικές εσωτερικές διεργασίες στον κομήτη 67P».\nΟ συντάκτης αναφέρει μεταξύ άλλων ότι δεν θα ξόδευε ποτέ δισεκατομμύρια μια διαστημική υπηρεσία για να πάρει μερικές φωτογραφίες από ένα τυχαίο κομήτη για να αποκαλύψει στη συνέχεια:\n«Ο κομήτης 67P ΔΕΝ είναι κομήτης. Πριν από περίπου 20 χρόνια η ΝΑSA άρχισε να ανιχνεύει ραδιοφωνικές εκρήξεις από άγνωστη προέλευση στο διάστημα. Αργότερα κατάλαβαν ότι αυτές πιθανότατα προέρχονταν από την προέλευση του τώρα ονομαζόμενου κομήτη 67p. Μεταδίδει σημάδια προς τα έξω». Πρόκειται για το «τραγούδι» του κομήτη, ήχοι που έδωσε στη δημοσιότητα o ESA.\nΣτη συζήτηση μπήκαν και άλλοι συμπληρώνοντας τις θεωρίες του συντάκτη, όπως ο contributor Σκοτ Γουόρινγκ ο οποίος ανέφερε ότι τα σήματα αυτά είναι ένας «χαιρετισμός» προς τους ανθρώπους. «Αν ήταν προειδοποίηση, δεν θα επέτρεπαν στο όχημα της ESA να προσγειωθεί» έγραψε. «Πιστεύω ότι η προσεδάφιση του philae ήταν το αντίστοιχο μιας πρώτης χειραψίας. Πιθανότατα θα κάνουν μια ακόμη κίνηση σύντομα. Εξωγήινες δομές βρίσκονται πάνω στον κομήτη».\nΗ επιβεβαίωση από την Ευρωπαϊκή Διαστημική Υπηρεσία ότι ο κομήτης στέλνει ένα «τραγούδι», έδωσε τροφή σε αυτέ στις θεωρίες ότι πρόκειται περί διαστημικού σκάφους και όχι για κομήτη και πως οι επιβαίνοντες στο σκάφος προσπαθούν με αυτό τον τρόπο να επικοινωνήσουν.\nΟι θεωρίες δεν άρχισαν πάντως με το «τραγούδι». Το Σεπτέμβριο δημοσιεύτηκε σε σάιτ, βίντεο το οποίο δείχνει «ολοκαίνουριες, υψηλής ανάλυσης» εικόνες που πήρε το σκάφος Rosetta. Στις φωτογραφίες αυτές διακρίνονται δυο αγνώστου ταυτότητας αντικείμενα να πετάνε πάνω από τον κομήτη ενώ υπάρχει μια δομή στην επιφάνεια που μοιάζει με πύργο μετάδοσης, ο οποίος πιθανότατα στέλνει τα μυστηριώδη ραδιοκύματα τα οποία ελήφθησαν από την ΕSA. «Αυτές οι εικόνες δεν είναι φυσιολογικές», αναφέρει η φωνή του εκφωνητή.\nΠάντως, κατά τον Γουόρινγκ το «τραγούδι» δεν είναι κώδικας αλλά ο τρόπος που επικοινωνούν οι εξωγήινοι μεταξύ τους, χωρίς να μιλούν. «Η αντιγραφή και στη συνέχεια η μετάφραση ενός πλήρους μηνύματος θα πρέπει να είναι άμεσης προτεραιότητας. Πρόκειται για μήνυμα χαιρετισμού; Ή μήπως για προειδοποίηση γι' αυτό που έρχεται. Εμείς, οι άνθρωποι, θέλουμε να μάθουμε», προσθέτει ο συντάκτης.\nΤΟ ΠΕΙΡΑΜΑ ΤΟΥ ΜΑΝΤΣΕΣΤΕΡ ΜΠΟΡΕΙ ΝΑ ΑΠΟΚΑΛΥΨΕΙ ΤΟ ΜΥΣΤΙΚΟ ΤΗΣ ΑΜΦΙΠΟΛΗΣ\nΤους μήνες που προηγήθηκαν, ήταν οι ανασκαφείς εκείνοι που προσπαθούσαν να αποκαλύψουν το μυστήριο της Αμφίπολης, αναζητώντας το νεκρό που έχει ταφεί εκεί, αλλά και επιπλέον στοιχεία που θα μπορούσαν να συνδράμουν στον εντοπισμό της ταυτότητάς του αλλά και τη χρονολόγηση του τύμβου. Τώρα, η επίλυση του μυστηρίου παραπέμπεται στα εργαστήρια.\nΣτο Μάντσεστερ θα μπορούσε να δοθεί αυτή η απάντηση, ή τουλάχιστον να αποκλειστούν κάποιες από τις πιθανές απαντήσεις για το ποιος είναι ο νεκρός στην Αμφίπολη. Κλειδί για αυτό μπορεί να αποτελέσει η σύγκριση γενετικού υλικού από τους τάφους της Βεργίνας, αλλά και από αντίστοιχο υλικό από τράπεζες δεδομένων στην Αίγυπτο και σε χώρες της Ασίας.\nΗδη, από τον περασμένου Αύγουστο, έχει σταλεί στο Ινστιτούτο Γενετικής και Βιοτεχνολογίας του Μάντσεστερ γενετικό υλικό από τον τάφο ΙΙ του Φιλίππου και από τον τάφο του Πρίγκιπα στη Βεργίνα, ενώ σημαντική μπορεί να είναι και η προσπάθεια αποκρυπτογράφησης του σκελετού που βρέθηκε στον τύμβο Καστά, αν σταλεί γενετικό υλικό του.\n«Αν αποδειχθεί ότι υπάρχει συγγενική σχέση των νεκρών της Βεργίνας με αυτόν της Αμφίπολης θα περιοριστεί ο κατάλογος των υποψηφίων ''ενοίκων'' του τύμβου Καστά», δήλωσε στο «Εθνος» ο ανθρωπολόγος και μέλος της Ομάδας Ανθρωπολογικών Ερευνών Θόδωρος Αντίκας, προσθέτοντας ότι τα αποτελέσματα θα είναι γνωστά σε περίπου έξι μήνες.\n«Στις αρχές του 2013 βρέθηκαν τα οστά του βασιλιά της Αγγλίας Ριχάρδου Γ' σε πάρκινγκ του Λονδίνου και πολύ σύντομα μέσω τράπεζας δεδομένων εντοπίστηκε συγγενής του στην Αυστραλία», πρόσθεσε ο ίδιος. Το ζήτημα αυτό επαναφέρει το αίτημα που διατυπώνουν επιστήμονες εδώ και καιρό, για τη δημιουργία τράπεζας DNA με γενετικό υλικό από ευρήματα αρχαιολογικών ανασκαφών στην Ελλάδα.\nΓια μία μερίδα ακαδημαϊκών, η ανάλυση του DNA είναι η μεγαλύτερη αρχαιολογική ανασκαφή όλων των εποχών, κι όχι άδικα. «Η έρευνά μας βασίζεται στην ανάλυση της αλληλούχισης του DNA για να δώσει απαντήσεις σε ερωτήματα αρχαιολογικού χαρακτήρα», εξηγεί στην ιστοσελίδα το αρμόδιο τμήμα Βιομοριακής Αρχαιολογίας του βρετανικού Πανεπιστημίου του Μάντσεστερ. Εξειδικευμένο στις... ανασκαφές γενετικού υλικού, το συγκεκριμένο ερευνητικό εργαστήριο εντάσσεται στη Σχολή Επιστημών Ζωής («"Faculty of Life Sciences") του University of Manchester, λειτουργεί υπό την επίβλεψη του καθηγητή Βιομοριακής Αρχαιολογίας Τέρι Μπράουν και έχει στο παρελθόν συνεργαστεί πολλές φορές με το Ινστιτούτο «Δημόκριτος».\nΤο βρετανικό πανεπιστήμιο είναι ένα από τα εξειδικευμένα ερευνητικά κέντρα όπου θα μπορούσαν να μεταφερθούν τα οστά του σκελετού της Αμφίπολης για ανάλυση. Στο παρελθόν έχει εργαστεί πάνω σε αρχαιολογικούς σκελετούς από τη Βρετανία και την Ελλάδα, ενώ μεταξύ των δημοσιεύσεων του καθηγητή Τέρι Μπράουν ξεχωρίζει κανείς και μία του 2008 για «το αρχαίο DNA σε ανθρώπινα οστά από τη νεολιθική εποχή και την εποχή του χαλκού σε αρχαιολογικές τοποθεσίες σε Ελλάδα και Κρήτη» ("Ancient DNA in human bones from Neolithic and Bronze Age sites in Greece and Crete").\n«Το αρχαίο DNA έχει αξιοσημείωτες δυνατότητες ως πηγή γενετικών δεδομένων, ενώ παράλληλα προσφέρει επίσης νέες δυνατότητες και στο μέτωπο της μελέτης των ασθενειών από τις οποίες υπέφεραν οι άνθρωποι τα αρχαία χρόνια», εξηγεί στην ιστοσελίδα του το τμήμα Βιομοριακής Αρχαιολογίας του Πανεπιστημίου του Μάντσεστερ.\nBBC: ΣΤΑ ΛΕΧΑΙΝΑ ΚΛΕΙΔΩΝΟΥΝ ΣΕ ΚΛΟΥΒΙΑ ΠΑΙΔΙΑ ΜΕ ΑΝΑΠΗΡΙΑ\n8:32:00 π.μ. ΔΗΜΗΤΡΗΣ ΣΑΛΑΜΑΝΗΣ No comments\n▼ Νοεμβρίου ( 263 )\n▼ Νοε 16 ( 11 )\nΤΟ PHILAE ΕΠΕΣΕ ΣΕ "ΚΩΜΑ" ΚΑΙ ΟΙ ΘΕΩΡΙΕΣ ΣΥΝΟΜΩΣΙΑ...\nΤΟ ΠΕΙΡΑΜΑ ΤΟΥ ΜΑΝΤΣΕΣΤΕΡ ΜΠΟΡΕΙ ΝΑ ΑΠΟΚΑΛΥΨΕΙ ΤΟ ...\nBBC: ΣΤΑ ΛΕΧΑΙΝΑ ΚΛΕΙΔΩΝΟΥΝ ΣΕ ΚΛΟΥΒΙΑ ΠΑΙΔΙΑ ΜΕ Α...\nΟΙ FEMEN ΣΟΚΑΡΟΥΝ ΣΤΟ ΒΑΤΙΚΑΝΟ ΒΑΖΟΝΤΑΣ ΣΤΑΥΡΟΥΣ Σ...\n"Ο ΤΑΦΟΣ ΤΗΣ ΑΜΦΙΠΟΛΗΣ ΗΤΑΝ ΓΕΜΑΤΟΣ ΧΡΥΣΑΦΙ, ΑΓΓΕΙ...\nΟ ΜΑΓΕΥΤΙΚΟΣ ΜΗΧΑΝΙΣΜΟΣ ΤΩΝ ΑΝΤΙΚΥΘΗΡΩΝ\nΤΙ ΕΚΑΝΕ Η ΕΚΚΛΗΣΙΑ ΤΟΝ ΚΑΙΡΟ ΤΗΣ ΧΟΥΝΤΑΣ ΚΑΙ ΤΗΝ ...


Η εξομολόγηση - κατάθεση ψυχής της Ελεονώρας Μελέτη! Η πιο άσχημη στιγμή της εγκυμοσύνης και η φωτογραφία στα social media - News - Youweekly\nΗ εξομολόγηση - κατάθεση ψυχής της Ελεονώρας Μελέτη! Η πιο άσχημη στιγμή της εγκυμοσύνης και η φωτογραφία στα social media\nNews 28.01.2018 15:06\nΔιανύει την πιο όμορφη περίοδο της ζωής της και επέστρεψε και στους τηλεοπτικούς μας δέκτες!\nΗ Ελεονώρα Μελέτη που είναι και κριτής πλέον στο DWTS ανέβασε μια φωτογραφία στον προσωπικό της λογαριασμό στο instagram και αποκάλυψε μια δυσκολία στην εγκυμοσύνη της που δεν γνώριζε κανείς. διαβάστε παρακάτω...\nΔείτε επίσης: Καλοπερνάει ο γιος της Ελένης Μενεγάκη! Οι διακοπές στην Αράχοβα και οι πρώτες φωτογραφίες\nΜια από τις ..."αμήχανες" στιγμές της εγκυμοσύνης είναι όταν έρθει η ώρα να "ντυθείς καλά"... δεν υπάρχει ποικιλία στην αγορά... η αγαπημένη μου, Λένα Κατσανίδου, φρόντισε με την ολόσωμη αυτή φόρμα σε glitter ζερσευ, να με κάνει να αισθάνομαι ανετη κ ασφαλής. Σε μια φάση της ζωής όπου τα κιλά ανεβαίνουν χωρίς να τρως παραπάνω, το σώμα "τετραγωνίζει" κ χάνεται η μέση, το στήθος διπλασιάζεται, τα μπράτσα κάνουν κατακράτηση, είναι σημαντικό να μπορείς να νιώθεις όμορφα μεσα σε ένα ρούχο..


Ανδρική μπλούζα για τρέξιμο Nike Pacer. Nike.com GR\nΗ ανδρική μπλούζα για τρέξιμο Nike Pacer είναι ιδανική για να φοριέται με άλλα ρούχα. Τα απαλά και ζεστά υλικά προσφέρουν άνεση ακόμα και στις πιο αντίξοες διαδρομές, ενώ η τεχνολογία απομάκρυνσης του ιδρώτα εξασφαλίζει στεγνή αίσθηση για πολλά χιλιόμετρα.\nΖΕΣΤΗ ΑΙΣΘΗΣΗ ΚΑΙ ΚΑΛΥΨΗ.\nΣχέδιο Swoosh στο στήθος και επαναλαμβανόμενα μοτίβα "Nike" με όψη σχεδιασμένη στο χέρι στο αριστερό μανίκι.\nΠες μας τη γνώμη σου. Αξιολόγησε πρώτος το προϊόν Nike Pacer.


Αχτσιόγλου: “Αρχές της άλλης εβδομάδας η 13η σύνταξη – ανοίγει η πλατφόρμα για 120 δόσεις” – Radio Notes\nΣτο άνοιγμα της πλατφόρμας για ένταξη στη ρύθμιση οφειλών προς τα ασφαλιστικά ταμεία, στη θέσπιση της νέας 13ης σύνταξης, στις θετικές αλλαγές στις συντάξεις χηρείας και στην επιδότηση των ασφαλιστικών εισφορών των νέων εργαζομένων αναφέρθηκε, σε συνέντευξή της στον Ρ/Σ “Στο Κόκκινο 105,5”, η Υπουργός Εργασίας, Κοινωνικής Ασφάλισης και Κοινωνικής Αλληλεγγύης, Έφη Αχτσιόγλου. Παράλληλα, σχολίασε και τις δηλώσεις του προέδρου της ΝΔ για επταήμερη εργασία.\nΓια τη ρύθμιση των 120 δόσεων η κ. Αχτσιόγλου τόνισε, μεταξύ άλλων, ότι “την ερχόμενη εβδομάδα θα ανοίξει η πλατφόρμα για την ένταξη στη ρύθμιση οφειλών προς τα ασφαλιστικά ταμεία σε έως 120 δόσεις.\nΗ πλατφόρμα θα λειτουργήσει μέσω της ιστοσελίδας του ΕΦΚΑ και θα είναι εύχρηστη, προκειμένου κάθε ασφαλισμένος ή υποψήφιος συνταξιούχος να μπορεί να ενταχθεί ηλεκτρονικά στη ρύθμιση. Δεν υπάρχουν κριτήρια για την ένταξη στη ρύθμιση προς τα ασφαλιστικά ταμεία, όλοι οι ασφαλισμένοι με οφειλές είτε είναι φυσικά πρόσωπα, είτε είναι επιχειρήσεις για τις εργοδοτικές εισφορές των εργαζομένων τους, όλοι εντάσσονται στη ρύθμιση χωρίς κριτήρια. Η ρύθμιση θα μείνει ανοιχτή μέχρι τα τέλη του Σεπτεμβρίου, μέχρι τότε θα μπορείς κάποιος να ενταχθεί”.\nΓια τις αλλαγές στις συντάξεις χηρείας η κ. Αχτσιόγλου σημείωσε ότι “ψηφίσαμε έξι μέτρα για τις συντάξεις χηρείας που τις φέρνουν σε καθεστώς καλύτερο και από αυτό που ίσχυε πριν από το 2016. Διότι, η σύνταξη χηρείας από το 50% πηγαίνει στο 70% της σύνταξης του θανόντος, καταργούνται τα ηλικιακά όρια, άρα οι χήρες και οι χήροι θα λαμβάνουν τη σύνταξη για πάντα, επίσης, ο επανυπολογισμός της σύνταξης του θανόντος θα λαμβάνεται υπόψη μόνο αν από αυτόν προκύπτει αύξηση για τον δικαιούχο, άρα ο επανυπολογισμός λειτουργεί μόνο θετικά, τα ελάχιστα έτη γάμου προκειμένου κανείς να λάβει σύνταξη χηρείας από 5 έγιναν 3 και προβλέπουμε ότι τα τέκνα θα έχουν ασφαλιστική ικανότητα μέχρι τα 35 τους χρόνια”.\nΓια την επιδότηση, από το 2020, των ασφαλιστικών εισφορών νέων εργαζομένων με συμβάσεις πλήρους απασχόλησης, σημείωσε ότι “το κράτος θα επιδοτεί κατά 80% την εισφορά και του εργαζόμενου και του εργοδότη, όταν μιλάμε για νέους εργαζόμενους έως 25 ετών, ενώ για εργαζόμενους έως 29 ετών θα επιδοτεί κατά 25% την εισφορά και του εργαζόμενου και του εργοδότη. Είναι ένα μέτρο με το οποίο ενισχύουμε προφανώς τις νέες προσλήψεις, ενισχύουμε τις επιχειρήσεις μειώνοντας το λεγόμενο εργατικό κόστος, αλλά, πρωτίστως, είναι ένα μέτρο άμεσης ενίσχυσης του καθαρού μισθού του εργαζόμενου. Το μέτρο θα καλύψει και όσους ήδη απασχολούν κάποιο νέο εργαζόμενο, δηλαδή δεν μιλάμε μόνο για τις νέες προσλήψεις”.\nΗ νέα 13η σύνταξη θα καταβληθεί την ερχόμενη Δευτέρα 20 Μαΐου, επισήμανε η Υπουργός Εργασίας και υπογράμμισε ότι “είμαστε από το 2016 σε μία διαρκή προσπάθεια, σε ένα στρατηγικό σχέδιο συνολικής ανάταξης του Δημόσιου Συστήματος Κοινωνικής Ασφάλισης. Με τη μεταρρύθμιση θέσαμε διαφανείς κανόνες, μετατρέψαμε το έλλειμμα που παραλάβαμε σε πλεόνασμα, εκκαθαρίζουμε τις εκκρεμείς συντάξεις που μας παρέδωσε ο κ. Βρούτσης. Μπορέσαμε χάρη σε αυτή την καλή πορεία, ακριβώς λόγω και της διαρθρωτικής μεταρρύθμισης, να προστατεύσουμε τις καταβαλλόμενες συντάξεις, να προχωρήσουμε σε αυξήσεις για 620.000 χαμηλοσυνταξιούχους από 1/1/2019, μετά από μία δεκαετία, και μέσα σε λίγους μήνες να καταβάλλουμε και τη 13η σύνταξη με μόνιμο τρόπο, ενισχύοντας πρωτίστως τους χαμηλοσυνταξιούχους. Είμαστε σε διαρκή διαδικασία να λύνουμε προβλήματα και να κλείνουμε πληγές του παρελθόντος”\nΣχολιάζοντας τις δηλώσεις του κ. Μητσοτάκη για επταήμερη εργασία η κ. Αχτσιόγλου τόνισε ότι “είναι αστεία τα επιχειρήματα με τα οποία προσπαθούν να πουν ότι ο κ. Μητσοτάκης μίλησε για εφταήμερη λειτουργία των επιχειρήσεων. Η εφταήμερη λειτουργία των επιχειρήσεων υπάρχει εδώ και δεκαετίες, αλλά αυτό δεν σημαίνει ότι οι εργαζόμενοι δουλεύουν εφτά ημέρες ακατάπαυστα. Υπάρχουν βασικοί νόμοι εδώ και δεκαετίες, επίσης, οι οποίοι προβλέπουν και τα εβδομαδιαία ωράρια και την εβδομαδιαία υποχρεωτική ανάπαυση των εργαζομένων.\nΟ πυρήνας της ιστορίας είναι πως ο κ. Μητσοτάκης δεν αντιλαμβάνεται κάτι που είναι θεμελιακό, ότι η σχέση εργοδότη – εργαζόμενου δεν είναι μία σχέση ισότητας, δεν είναι μία ισότιμη σχέση. Η σχέση εργοδότη εργαζόμενου είναι εγγενώς άνιση. Γι’ αυτό και από την απαρχή του το εργατικό δίκαιο θέτει ορισμένους αναγκαστικούς νόμους, που σημαίνει ότι ακόμα και αν τα μέρη συμφωνήσουν διαφορετικά δεν μπορούν να παρεκκλίνουν από αυτούς τους αναγκαστικούς νόμους”.\n← Πατέρας να σου πετύχει! Υπέβαλε σε εικονικό πνιγμό το 7χρονο κοριτσάκι του επειδή του αντιμιλούσε\nMama: Η διασκευή των ΠΑΟΚτσήδων κάνει θραύση! →\n14 Μαρτίου 2019 admin2019 0


Ακτοπλοϊκά Εισιτήρια Κεφαλονιά - Φθηνα ακτοπλοικα εισητηρια για Κεφαλονιά - Petas.gr Homepage\nΗ Κεφαλονιά, ταυτισμένη πλέον με την παραλία του Μύρτου, που βραβεύεται διαρκώς έως και σε παγκόσμιο επίπεδο, για το μοναδικό συνδυασμό της εκπληκτικής θέας που προσφέρει, τις καταπράσινες βραχώδεις πλαγιές, τα γαλαζοπράσινα νερά και τα άσπρα της βότσαλα, είναι βέβαιο πως θα σας κερδίσει και θα συμβάλλει σαφώς στις αξέχαστες διακοπές που ονειρεύεστε. Κλείστε φθηνα ακτοπλοικα εισητηρια για Κεφαλονιά και απολαύστε τα καλοκαιρινά σας μπάνια στο Μύρτο και σε πολλές ακόμη άλλες παραλίες, με εξίσου ειδυλλιακά χαρακτηριστικά, όπως η Σκάλα, ο Πλατύς Γιαλός, η Πλατειά Άμμος, η Ξι και πλήθος ακόμη άλλων.\nΑπολαύστε τα υπέροχα νερά της Κεφαλονιάς ζώντας τις διακοπές που σχεδιάζετε και εκδίδοντας εγκαίρως ακτοπλοϊκά ή αεροπορικά εισιτήρια για τον πανέμορφο αυτό προορισμό! Επισκεφτείτε την Κεφαλονιά και εξερευνήστε μια σειρά σπηλαίων, κάποια εξαιρετικού ενδιαφέροντος, λόγω των ισχυρών σεισμών που έχουν επηρεάσει την γεωμορφολογία του νησιού. Ένα από τα σημαντικότερα σε όλη την ελληνική επικράτεια είναι το Σπήλαιο Δρογκαράτης, που βρίσκεται έξω από τη Σάμη. Σ' ένα φαντασμαγορικό σκηνικό με σταλακτίτες, σταλαγμίτες και άριστη ακουστική, έχει διαμορφωθεί μια ειδική εξέδρα για συναυλίες που θα χαραχτούν στην μνήμη σας. Κάποια ακόμη σπήλαια που αξίζει να επισκεφτείτε είναι αυτά του Ζερβάτη, το Σπήλαιο Αγκαλάκι και πολλά ακόμη άλλα.\nΠληροφορίες λιμανιών Κεφαλονιάς\nΕπιλέξτε τον τρόπο μετάβασης στο νησί, καθώς η Κεφαλονιά συνδέεται ακτοπλοϊκά τόσο με την Κυλλήνη όσο και με την Πάτρα. Αγοράστε λοιπόν φθηνά ακτοπλοϊκά εισιτήρια από Κυλλήνη με κατεύθυνση το λιμάνι του Πόρου και διάρκεια ταξιδιού μιάμιση ώρα, επωφελούμενοι της άνεσης που προσφέρουν τα πλοία της IONIAN FERRIES. Εναλλακτικά, αναχωρήστε από την Πάτρα με τη STRINTZIS FERRIES. Το ταξίδι διαρκεί τρεις ώρες, είναι απευθείας και ο τελικός προορισμός είναι το λιμάνι της Σάμης. Τα πλοία της Strinzis Ferries διαθέτουν και γκαράζ για τη μεταφορά οχημάτων, στοιχείο απαραίτητο μια και η Κεφαλονιά έχει πολλά χωριά και όμορφες πόλεις προς περιήγηση, όπως το Ληξούρι και την πρωτεύουσα του νησιού Αργοστόλι. Όπως είναι φυσικό, η Κεφαλονιά συνδέεται και με τα υπόλοιπα Επτάνησα μέσω τακτικών δρομολογίων. Σε μόλις είκοσι λεπτά μεταφέρεστε από τη Σάμη στη μυθική Ιθάκη. Τα δρομολόγια του «Επτάνησος» (Strinzis Ferries) αναχωρούν καθημερινά με προορισμό το Βαθύ και τον Πισαετό, τα δύο λιμάνια της Ιθάκης.\nΗ αεροπορική εταιρεία Sky Express συνδέει μεταξύ τους, τους εξής προορισμούς: Κήθυρα, Ζάκυνθο, Κεφαλλονιά, Πρέβεζα (Άκτιο) και Κέρκυρα. Όσοι λοιπόν συνηθίζετε να σχεδιάζετε τις διακοπές σας συνδυάζοντας πολλαπλούς προορισμούς που ανήκουν στην ίδια γεωγραφική «ομάδα», τότε σπεύσατε για φθηνα αεροπορικα εισητηρια. Επιστρέφοντας στη νοητή περιήγησή μας στις ομορφιές της Κεφαλονιάς, ρίξτε μια ματιά, στην τρίτη μεγαλύτερη βιβλιοθήκη της Ελλάδος, που είναι η Κοργιαλένειος Βιβλιοθήκη στο Αργοστόλι, με 59.000 τόμους διαθέσιμους για να επιλέξετε. Οι σεισμοί που κατά καιρούς έχουν πλήξει το νησί, είχαν ως συνέπεια την καταστροφή πολλών κτισμάτων και μνημείων. Ωστόσο, ότι έχει απομείνει από αυτά τα κομψοτεχνήματα, αποτελεί τουριστικό πόλο έλξης και σαφή αναφορά στην αρχιτεκτονική αισθητική της Κεφαλονιάς. Άλλη μια απόρροια των σεισμών είναι και οι Καταβόθρες, που αξίζει να επισκεφτείτε. Πρόκειται για γεωλογικό φαινόμενο που εμφανίζεται κοντά στη θάλασσα, στα δύο χλμ από το Αργοστόλι. Ουσιαστικά, είναι ρωγμές μέσα από τις οποίες διέρχεται το νερό υπόγεια, δημιουργώντας φυσικά τούνελ και καταλήγει ανατολικά του νησιού. Στο Αργοστόλι επίσης θα συναντήσετε δύο ξεχωριστά μουσεία: Το Αρχαιολογικό και το Λαογραφικό. Μολονότι οι παραλίες και τα beach bars θα μονοπωλήσουν το ενδιαφέρον σας, προσπαθήστε ν’ αφιερώσετε έστω και λίγο από το χρόνο σας στα αξιόλογα μουσεία της Κεφαλονιάς.\nΑκτοπλοϊκά εισιτήρια για Κεφαλονιά με το petas.gr\nΤα αξιοθέατα της Κεφαλονιάς δεν τελειώνουν εδώ. Εντοπίστε λοιπόν φθηνά ακτοπλοϊκά εισιτήρια για τη μετάβαση σας. Περιηγηθείτε στον Αίνο και θαυμάστε την μαύρη ελάτη από κοντά. Το μεγαλείο της φύσης που τον χαρακτηρίζει, είναι υπεύθυνο για τη δίκαιη ανακήρυξη του σε Εθνικό Δρυμό. Μια βόλτα στα ενετικά κάστρα, που αποτελούσαν οχυρά κατά την περίοδο της Ενετοκρατίας, θα αποτελέσει την εισαγωγή σας σε μια από τις πιο σημαντικές ιστορικές περιόδους της Κεφαλονιάς: Το Κάστρο του Αγίου Γεωργίου και το κάστρο της Άσσου αποτελούν μερικά από τα πιο σημαντικά μνημεία του νησιού. Το καλύτερο το αφήσαμε για το τέλος και ακούει στο όνομα Κουνόπετρα: Πρόκειται για ένα τεράστιο βράχο στο Ακρωτήρι της Παλλικής, ο οποίος πάλλεται διαρκώς ρυθμικά. Αν και τα τελευταία χρόνια η κίνηση έχει ελαττωθεί, εξακολουθεί ν' αποτελεί ένα από τα πιο ιδιαίτερα αξιοθέατα του νησιού!


(Βίντεο) Άλλοι 3 Υπουργοί είχαν ζητήσει επίδομα ενοικίου | Ομάδα Αλήθειας\n(Βίντεο) Άλλοι 3 Υπουργοί είχαν ζητήσει επίδομα ενοικίου\nΟ ένας έκανε αίτηση για επιδότηση ενοικίου, ενώ έχει σπίτι 260 τ.μ. στο Ψυχικό\nΟ κ. Μάρδας όχι μόνο έπαιρνε το επίδομα, αλλά έπαιξε και πρωταγωνιστικό ρόλο στη νομοθέτηση της επίμαχης διάταξης για το επίδομα ενοικίου σε εξωκοινοβουλευτικούς που ψηφίστηκε τον Αύγουστο του 2015.\nΟ κ. Φωτάκης (όπως αποκάλυψε η Ομάδα Αλήθειας) αν και έχει σπίτι στο Νέο Ψυχικό έκανε αίτηση για "έξοδα διαμονής". Δήλωσε πως τελικώς δεν τα πήρε, αλλά το ερώτημα για την αίτηση παραμένει.\nΟ κ. Σγουρίδης υπερηφανεύεται ότι πήρε μόλις 350 ευρώ για ένα δωμάτιο στο Αιγάλεω!\nΠάντως σύμφωνα με το Πόθεν Έσχες του, φαίνεται πως ο κ. Φωτάκης έχει στην κατοχή του ένα σπίτι 260 τετραγωνικών στο Νέο Ψυχικό!\nΟι απαντήσεις του Δημήτρη Μάρδα και του Κώστα Φωτάκη:\nΌπως λέει ο κ. Μάρδας που παρουσιάζεται και ως συντάκτης της σχετικής τροπολογίας, «τα εισοδηματικά και περιουσιακά κριτήρια όφειλαν να ληφθούν υπόψη στην εφαρμογή της διάταξης και εφόσον κρίνεται σκόπιμο, να καταργηθεί η σχετική ρύθμιση».\nΟ ίδιος λέει ότι «ως εξωκοινοβουλευτικός υπουργός, από τον Φεβρουάριο έως τον Αύγουστο 2015, έλαβα την προβλεπόμενη από το νόμο επιδότηση ενοικίου, την οποία εύλογα προτίθεμαι να επιστρέψω».\nΣύμφωνα με τον βουλευτή του ΣΥΡΙΖΑ, «η ισχύουσα διάταξη, αποσκοπούσε στην ισότιμη μεταχείριση και μόνον, ως προς την αποζημίωση ενοικίου, μεταξύ των εξωκοινοβουλευτικών μελών της κυβέρνησης εκτός Αττικής και των υπουργών – βουλευτών».\nΣημειώνεται επίσης από τον βουλευτή, ότι και στην περίπτωση των βουλευτών αποδεκτών της επιδότησης ενοικίου, δεν ισχύουν εισοδηματικά ή περιουσιακά κριτήρια. «Τέλος, όπως κατ’ επανάληψη έχω τονίσει, όταν ένας νόμος στην εφαρμογή του κρίνεται ακατάλληλος, οφείλουμε να τον διορθώσουμε ή και να τον καταργήσουμε», αναφέρει χαρακτηριστικά ο Δημήτρης Μάρδας.\nΟ κ. Φωτάκης κάνει λόγο για «τακτική σπίλωσης» από δημοσιογραφικούς κύκλους, και για «απέλπιδα προσπάθεια για αποπροσανατολισμό και απαξίωση του έργου που επιτελείται».\nΑναλυτικά, η δήλωση του κ. Φωτάκη έχει ως εξής:


ΜΠΕΟΣ προς Επιτροπή Αγώνα Πολιτών Βόλου: Τους καλώ επιτέλους να το ΒΟΥΛΩΣΟΥΝ και να προσπαθήσουν να καταλάβουν ότι – e-volos\n“Και οι ίδιοι οι πολίτες θα πρέπει να είναι ιδιαιτέρως επιφυλακτικοί απέναντι στα όσα ανεύθυνα και ενίοτε ύποπτα διατυπώνονται και να μην υποκύπτουν στην απόπειρα χρησιμοποίησής τους, μέσω της τρομοκρατίας…”\nΈχουν ξεπεράσει κάθε όριο τα μέλη της «γραφικότητας» που αυτοαποκαλείται Επιτροπή Αγώνα Πολιτών Βόλου, που βλέποντας τα θολά τους σχέδια να ναυαγούν έχουν επιδοθεί σε ένα ακατάσχετο υβρεολόγιο και σε παραληρηματικού τύπου επιθέσεις σε όσους αντιστέκονται στα όσα μεθοδεύουν.\nΈτσι τώρα τους καλώ επιτέλους να το ΒΟΥΛΩΣΟΥΝ και να προσπαθήσουν να καταλάβουν ότι τα μικροσυμφέροντά μιας χούφτας «ιδιαίτερων» τύπων δεν μπορούν να τεθούν υπεράνω του συνόλου της κοινωνίας.\nΉδη βρίσκονται σε εξέλιξη νέες επιστημονικές έρευνες και μετρήσεις (ήδη τα αποτελέσματα για το έδαφος δεν καταγράφουν ευρήματα, είναι αρνητικά) από τα αποτελέσματα των οποίων όλοι με υπευθυνότητα θα εξετάσουμε τη θέση μας. Ως Δημοτική Αρχή δεν έχουμε, το αντίθετο μάλιστα, κανένα πρόβλημα, αν τελικά διαπιστωθεί ότι όντως υπάρχει όποιας μορφής πρόβλημα να μπούμε μπροστά και να επιβάλλουμε λύσεις προς όφελος της κοινωνίας. Όμως αυτό δεν μπορεί να γίνει υπό την πίεση και τον αποπροσανατολισμό μιας μικρής ετερόκλητης ομάδας πολιτικάντηδων, κομματόσκυλων, ιδιοτελών και γραφικών, που με τις συμπεριφορές τους υπονομεύουν και καταστρέφουν το μέλλον της πόλης. Η ανοχή προς όλους αυτούς εξαντλήθηκε.\nE-VOLOS.GRΑΕΡΙΑ ΡΥΠΑΝΣΗΔΗΜΑΡΧΟΣ ΑΧΙΛΛΕΑΣ ΜΠΕΟΣΕΠΙΤΡΟΠΗ ΑΓΩΝΑ ΠΟΛΙΤΩΝ ΒΟΛΟΥ


Τα 5 καλύτερα ρομαντικά ξενοδοχεία - Khok Kloi - TripAdvisor\nΤα καλύτερα ρομαντικά ξενοδοχεία - Khok Kloi, Ταϊλάνδη\nKhok Kloi - Ρομαντικά ξενοδοχεία\nKhok Kloi: Άλλα ξενοδοχεία εκεί κοντά (24)\n1,0 χλμ. από Khok Kloi\nΝο 3 από 19 B&B: Phang Nga\n10,2 χλμ. από Khok Kloi\nΝο 1 από 1 B&B: Tha Yu\n10,9 χλμ. από Khok Kloi\nΝο 1 από 6 B&B: Thai Mueang\nΔείτε 13 ακόμα προσφορές από 2.049 $\n14,3 χλμ. από Khok Kloi\nΝο 511 από 842 ξενοδοχεία: Πουκέτ\n14,4 χλμ. από Khok Kloi\nΝο 139 από 842 ξενοδοχεία: Πουκέτ\n15,6 χλμ. από Khok Kloi\nΝο 219 από 842 ξενοδοχεία: Πουκέτ\n17,1 χλμ. από Khok Kloi\nΝο 36 από 842 ξενοδοχεία: Πουκέτ\n17,3 χλμ. από Khok Kloi\nΝο 274 από 842 ξενοδοχεία: Πουκέτ


Καρκίνος Ωοθηκών: Στάδια, Συμπτώματα & Θεραπεία | Κ. Μυρίλλας\nΚαρκίνος ωοθηκώνDigital 4u2020-07-03T12:06:05+00:00\nΛίγα λόγια για τον καρκίνο ωοθηκών\nΟι ωοθήκες αποτελούν ένα σημαντικό κομμάτι του γυναικείου συστήματος αναπαραγωγής και έχουν πιθανότητες να εμφανίσουν κυστικούς και συμπαγείς όγκους, οι οποίοι μπορεί να είναι καλοήθεις, ενδιάμεσης κακοήθειας ή κακοήθεις όγκοι.\nΣτον καρκίνο των ωοθηκών, ο όγκος είναι κακοήθης στην μία ή και στις δύο ωοθήκες και διαχωρίζεται σε δύο τύπους. Τον επιθηλιακό καρκίνο στις ωοθήκες και τον μη επιθηλιακό. Ο επιθηλιακός καρκίνος στις ωοθήκες είναι ο συχνότερος και προκύπτει από την εξαλλαγή των φυσιολογικών κυττάρων σε καρκινικά.\nΚαρκίνος ωοθηκών: Αίτια\nΟι αιτίες εμφάνισης καρκίνου στις ωοθήκες είναι άγνωστες. Υπάρχουν όμως κάποιοι επιβαρυντικοί παράγοντες που αξίζει να τους αναφέρουμε καθώς αυτοί αυξάνουν κατά πολύ τις πιθανότητες, η γυναίκα να εκδηλώσει καρκίνο ωοθηκών. Μερικοί από αυτούς είναι η ηλικία, οι ορμόνες και η κληρονομικότητα, αφού σε ένα ποσοστό περίπου 10% οι γυναίκες που διαγιγνώσκονται με καρκίνο στις ωοθήκες είχαν συγγενή α’ βαθμού με καρκίνο.\nΚαρκίνος ωοθηκών: Συμπτώματα\nΣτα πρώτα στάδια δεν είναι επιθετικός ο καρκίνος και η γυναίκα δεν αντιλαμβάνεται συμπτώματα. Όταν εμφανιστούν συμπτώματα, συνήθως σχετίζονται με οίδημα, πίεση, καούρα, ναυτία και γενική δυσφορία στην κοιλιά. Επίσης μπορεί να περιλαμβάνουν δυσκοιλιότητα ή διάρροια, αυξημένη κούραση ή σημαντικές αλλαγές στην περίοδο.\nΕπειδή τα παραπάνω συμπτώματα είναι κοινά για πολλές ασθένειες η οριστική διάγνωση τίθεται μόνο με ειδικές εξετάσεις στον γυναικολόγο.\nΔεν είναι λίγες οι φορές που ο καρκίνος στις ωοθήκες διαγιγνώσκεται κατά τη διάρκεια μιας εγχείρησης, όπως η υστερεκτομή. Στην τυπική διαδικασία της διάγνωσης ο γιατρός θα ψηλαφίσει την περιοχή για μάζες ή όγκους και θα πραγματοποιήσει με κολπική εξέταση. Μία εξέταση αίματος θα προσδιορίσει αν υπάρχουν καρκινικοί δείκτες, δηλαδή χημικές ουσίες στο αίμα που παράγονται από καρκινικά κύτταρα.\nΆλλες εξετάσεις που θα βοηθήσουν πολύ στην διάγνωση είναι το κοιλιακό υπερηχογράφημα, το διακολπικό υπερηχογράφημα, η αξονική τομογραφία και η μαγνητική τομογραφία. Για τον εντοπισμό της έκτασης του καρκίνου και την επιλογή της κατάλληλης θεραπείας πρέπει να βρεθεί το στάδιο που ο καρκίνος των ωοθηκών έχει φτάσει.\nΚαρκίνος στις ωοθήκες: Τα στάδια\nΣτάδιο I – Εντοπίζεται σε μία ωοθήκη\nΣτάδιο ΙΙ – Εντοπίζεται σε μία ή και στις δύο ωοθήκες και έχει εξαπλωθεί και σε άλλα κοντινά όργανα\nΣτάδιο ΙΙΙ – Παρατηρείται εξάπλωση στα εσωτερικά τοιχώματα της κοιλιάς και της λεκάνης\nΣτάδιο IV – Ο καρκίνος έχει εξαπλωθεί στο συκώτι, στους πνεύμονες ή σε μακρινούς λεμφαδένες. Το στάδιο 4 αποτελεί και το τελικό στάδιο.\nΔυστυχώς ο καρκίνος των ωοθηκών είναι επιθετικός καρκίνος και η γυναίκα τον διαπιστώνει τις περισσότερες φορές, αργά. Το ποσοστό επιβίωσης ανέρχεται στο 40-50%. Αν η θεραπεία είναι επιθετική τότε υπάρχει περίπτωση οι γυναίκες με προχωρημένο καρκίνο ωοθηκών να ζήσουν περισσότερα χρόνια.\nΗ συνήθης τακτική για τον επιθηλιακό καρκίνο είναι χειρουργική επέμβαση, ακτινοθεραπεία και χημειοθεραπεία. Ο μη επιθηλιακός καρκίνος και οι οριακοί όγκοι αντιμετωπίζονται τις περισσότερες φορές μόνο με χειρουργική επέμβαση.


zoornalistas: Διώχνουν την Τατιάνα από το μεσημεριανό του Star\nΜε το 11% στο γενικό σύνολο και ένα 9% στο δυναμικό που κάνει το Μία μέσο όρο εδώ και δύο μήνες, ήταν λογικό και επόμενο από Μία να πάει στο Καμία. Στο κανάλι έχουν πάρει την απόφαση να βγάλουν την Τατιάνα από εκεί.\nΣας είχαμε πει από την περασμένη εβδομάδα ότι στο STAR έχουν στο μυαλό τους ένα πλάνο ριζικής αναδόμησης του προγράμματος τους τις καθημερινές, με στόχο να δώσουν ανάσα σε εκπομπές που βρίσκονται σε δύσκολες ζώνες. Ανάμεσα τους φυσικά και η Τατιάνα Στεφανίδου που ξεκίνησε τη φετινή χρονιά με την ελπίδα ότι θα μπορέσει να κοντράρει το θέσφατο που λέγεται Ελένη, αλλά έπεσε σε λάθος συγκυρία, μιας και η Μενεγάκη είναι που είναι κυρίαρχη, ήρθε και η εγκυμοσύνη της και δεν άφησε περιθώρια.\nΣύμφωνα με την Espresso, στο κανάλι έχουν πάρει την απόφαση να βγάλουν την Τατιάνα από εκεί..\nκαι να την πάνε μετά τον Φώτη και τη Μαρία και πριν το κεντρικό δελτίο ειδήσεων. Έτσι θα πετύχουν και την Τατιάνα να τονώσουν, αλλά και το δελτίο να έχει καλύτερο lead-in από το 4% που του δίνει η τούρκικη σειρά. Λέγεται ότι τα επόμενα 24ωρα θα ακολουθήσει ραντεβού της παρουσιάστριας με τους ιθύνοντες όπου θα της προτείνουν εκπομπή ενημερωτικού χαρακτήρα και με συνεντεύξεις σαν κι αυτές που έκανε τόσα χρόνια η Τατιάνα.\n- πηγή: Koolnews


Άργος Ορεστικό: Η «επιχείρηση» όμορφα Χριστούγεννα ξεκίνησε! ΒΙΝΤΕΟ & ΦΩΤΟ – Δυτικός Τύπος\nHome /Αρχείο Άρθρων/Άργος Ορεστικό: Η «επιχείρηση» όμορφα Χριστούγεννα ξεκίνησε! ΒΙΝΤΕΟ & ΦΩΤΟ\nΆργος Ορεστικό: Η «επιχείρηση» όμορφα Χριστούγεννα ξεκίνησε! ΒΙΝΤΕΟ & ΦΩΤΟ\nΠιο νωρίς από ποτέ, ξεκίνησε ο δήμος Άργους Ορεστικού, τις προσπάθειες για την δημιουργία όμορφου και ευχάριστου Χριστουγεννιάτικου κλίματος στην πόλη αλλά και σε κάθε γωνιά της επικράτειας του δήμου.\nΣήμερα Δευτέρα 22 Νοεμβρίου, κόπηκε το πρώτο έλατο, πάντα σε συννεόηση ιδιώτη σε συνεργασία με τον δήμο, από την οδό Καραβαγγέλη στο Άργος Ορεστικό, το οποίο θα τοποθετηθεί στην περιοχή των εργατικών κατοικιών.\nΜάλιστα για την κοπή και την μεταφορά του έλατου, στήθηκε μεγάλη επιχείρηση, με την επιστράτευση ειδικών οχημάτων και γεραναφόρου, καθώς και πολλών δημοτικών υπαλλήλων, ώστε το έλατο να κοπεί, να φορτωθεί και να μεταφερθεί με πλήρη ασφάλεια!\nΌπως αναφέρουν οι πληροφορίες μας, σήμερα κόπηκαν και άλλα έλατα, που οι ιδιοκτήτες τους για διάφορους λόγους επιθυμούν την απομάκρυνση τους και τα δωρίζουν, προκειμένου να χρησιμοποιηθούν για την εορταστική περίοδο των Χριστουγέννων. Τις επόμενες ημέρες αναμένεται να κοπεί και έλατο που θα τοποθετηθεί στην κεντρική πλατεία του Άργους Ορεστικού, που αποτελεί το σημείο αναφοράς των εκδηλώσεων, ενώ αναμέται από τον δήμο ο ορισμός της ημερομηνίας για την φωταγώγηση του καθώς και ο τρόπος με τον οποίο αυτό θα πραγματοποιηθεί, λόγω και των υγειονομικών μέτρων.\nΠάντως, όπως και να έχει, η περίοδος της αγάπης και της ψυχικής ανάτασης, δηλαδή των Χριστουγέννων και στο Άργος Ορεστικό, ξεκίνησε και κάθε μέρα γίνεται ολοένα και πιο αισθητή!\nΔείτε φωτογραφίες και βίντεο από την κοπή του πρώτου Χριστουγεννιάτικου έλατου


ΘΕΙΑ ΨΥΧΑΝΑΛΥΣΗ: Νίκα τό κακό μέ τό καλό\nΈφτασε ακόμα και στην κλεψιά, όπως τον συμβούλευσε ο διάβολος. Έτυχε όμως σε μια κλεψιά να του πέσει ένα χαρτί , που το βρήκε ο Νικολής γυρεύοντας τα κλεμμένα του. Στην αρχή ο Νικολής σκέφτηκε να πάει στη Χωροφυλακή, μετά όμως, σαν άνθρωπος του Θεού που ήταν, πήγε και συμβουλεύτηκε το γερο-παπά του χωριού. Ο παπάς τον συμβούλεψε να μην καταγγείλει τον Βαγγέλη, αλλά να βάλει τους φίλους του και τους συντέκνους του να τον πιάσουν, για να πληρώσει τα κλεμμένα. Αν δεν δεχτεί να τον αφήσουν στα χέρια του Θεού, για να μη φτάσουν στα φονικά, όπως συμβαίνει πολλές φορές στην Κρήτη για ασήμαντες αφορμές.


Ο Γιώργος Καπουτζίδης αποκαλύπτει: Γι' αυτό αποχώρησα από το «The Voice»\nTV 07/10/2019 21:47\nΟ Γιώργος Καπουτζίδης αποκαλύπτει: Γι’ αυτό αποχώρησα από το «The Voice»\nΗ άγνωστη επικοινωνία του με τον Κωστή Μαραβέγια.\nΣα βόμβα έσκασε στο τηλεοπτικό τοπίο η αποχώρηση του Γιώργου Καπουτζίδη από το Voice.\nΟ ηθοποιός και παρουσιαστής μετά από μία τριετή πετυχημένη παρουσία στο talent show αποφάσισε να αποχωρήσει. Λίγες ώρες μετά την γνωστοποίηση της αποχώρησής του και ο Κωστής Μαραβέγιας είπε «αντίο». Ο Γιώργος Καπουτζίδης βρέθηκε καλεσμένος στην εκπομπή της Ελένης Μενεγάκης και αποκάλυψε τους λόγους για τους οποίους αποχώρησε από το Voice.\nΑναφερόμενος στον Κωστή Μαραβέγια τόνισε: «Τον Ιούνιο, σε ανυποψίαστο χρόνο, κι ενώ δεν είχε κλείσει το Voice πουθενά, τότε που υπήρχαν συζητήσεις να μη γίνει το Voice στον ΣΚΑΪ. Τηλεφωνηθήκαμε με τον Κωστή για τελείως άσχετο θέμα και κάπου εκεί και ο ένας και ο άλλος είπαμε: «Το σκέφτομαι», «κι εγώ το σκέφτομαι». Μία που το είπαμε και μία που δεν το ξανά αναφέραμε. Εγώ δεν έκανα καμία νύξη πουθενά, μέχρι να κλείσει. Γιατί αν μέσα σε όλη αυτή την αναμπουμπούλα αρχίζαμε και λέγαμε «εγώ φεύγω», μπορεί να κινδύνευε και να μη γινόταν ποτέ. Περίμενα να είναι σίγουρο ότι θα βγει στον ΣΚΑΪ και αφού δεν θα κινδυνεύει πια το πρόγραμμα μπορώ σιγά σιγά να την κάνω».


Το 3ο Scooter Moto Festival έκλεισε τις πύλες του - Newpost.gr\nΔημοσίευση 15 Απριλίου 2014, 07:37 / Ανανεώθηκε 15 Απριλίου 2014, 07:51\nΤο 3ο Scooter Moto Festival έκλεισε τις πύλες του\nΧιλιάδες επισκέπτες χάρηκαν από κοντά όλα τα νέα μοντέλα, συμμετείχαν σε ποικίλες δραστηριότητες, είδαν μοναδικές ταινίες, ενημερώθηκαν για όλες τις πρόσφατες τεχνολογικές εξελίξεις, έκαναν δωρεάν μαθήματα τεχνικής οδήγησης και γενικώς πέρασαν ευχάριστα και δημιουργικά τις ώρες που βρέθηκαν στην Τεχνόπολη το τριήμερο 4-7 Απριλίου.\nΚατά γενική ομολογία, το φετινό Festival ήταν το πιο επιτυχημένο μέχρι σήμερα, αυτό που θα θυμούνται με ευχάριστες αναμνήσεις όλοι όσοι το επισκέφθηκαν, απλά και μόνο γιατί είχε «πολλά να τους πει».\nΜε σεβασμό στις σημερινές συνθήκες, πρόσφερε τα πάντα τελείως δωρεάν, σε μια προσπάθεια να φέρει τον κόσμο κοντά στην ενημέρωση και στην απόκτηση νέων εμπειριών, πάντα με κεντρικό άξονα τη μοτοσυκλέτα και το scooter.\nΤο ραντεβού με το μηχανοκίνητο και ηλεκτροκίνητο κόσμο των δύο τροχών ανανεώθηκε ήδη για την άνοιξη του 2015, όπου αναμένεται πλήρης απαρτία από εκθέτες και επισκέπτες!\nTo τετραήμερο από 24 έως 27 Απριλίου 2015, το 4ο Scooter Moto Festival θα είναι ακόμα καλύτερο, ακόμα μεγαλύτερο, με περισσότερους εκθέτες και επισκέπτες, με περισσότερες δραστηριότητες και εκδηλώσεις!


Τα Νέα της Πετρούπολης: Πολιτική συζήτηση στην Πετρούπολη.\nΠολιτική συζήτηση στην Πετρούπολη.\nΠου πάει αυτή η χώρα; Τι μας επιφυλάσσει το μέλλον;\nΓιατί οι πολίτες προτίμησαν για την εφαρμογή του τρίτου κατά σειρά μνημονίου τον ακραίο αντιμνημονιακό συνασπισμό, Συριζα-Ανελ;\nΓιατί οι ψηφοφόροι δεν εμπιστεύτηκαν την πρόταση για κυβέρνηση ευρείας αποδοχής με συνεργασία όλων των "ευρωπαϊκών" πολιτικών δυνάμεων;\nΓια ποιους λόγους οι εκλογείς "τιμώρησαν" το Ποτάμι;\nΤι μπορεί να πείσει τους ψηφοφόρους που επιλέγουν την αποχή να εκτιμήσουν και πάλι την αξία της συμμετοχής;\nΠόσο ρεαλιστική είναι η προοπτική για μια νέα προοδευτική μεταρρυθμιστική κίνηση που θα εμπνεύσει όραμα και προοπτική;\nΟ κατάλογος με τα ερωτήματα που βρίσκονται στο επίκεντρο κάθε πολιτικής συζήτησης είναι ατελείωτος και οι απαντήσεις δυσεύρετες.\nΜερικά από αυτά, όσα χωρούν σε μια απογευματινή ανταλλαγή απόψεων, θα συζητηθούν στην Πετρούπολη με τον Χάρη Θεοχάρη, την Ζωή Αποστολοπούλου και τον Βασίλη Μαρκή.\nΗ πολιτική συζήτηση θα πραγματοποιηθεί την Δευτέρα 19 Οκτωβρίου στις 7:30μμ στην δημοτική αίθουσα ( Β΄ Καπη) Δωδεκανήσου και Κρήτης.\nΗ συμμετοχή στην συζήτηση είναι ελεύθερη και η πρόσκληση ανοιχτή σε κάθε ένα και κάθε μια που αισθάνεται την ανάγκη συμμετάσχει ενεργά στην διατύπωση ερωτήσεων και στην αναζήτηση απαντήσεων.\nΑναρτήθηκε από ΓΙΑΝΝΗΣ ΜΙΧΑΛΟΠΟΥΛΟΣ στις 8:38 μ.μ.


Τα βασικά χαρακτηριστικά ενός πολύ κακού σεξ\nΠέμπτη, 25 Ιανουάριος 2018 21:23\nΣίγουρα το σεξ είναι από τα ωραιότερα πράγματα που μπορεί να υπάρξουν, μην σου πούμε και το ωραιότερο! Το να μην κάνει κάποιος καθόλου σίγουρα δεν είναι και το καλύτερο, αλλά αν μας ρωτάς, είναι προτιμότερο από το να είναι κακό! Θα μας πεις τώρα, πόσο κακό μπορεί να είναι ένα σεξ με κάποιον που τελοσπάντων έστω ερωτικά θα σου αρέσει;\nΚι όμως φίλη μου, ήρθε η ώρα να σε ενημερώσουμε ότι όσο κι αν δεν το πιστεύεις και όσο κι αν θέλεις κάποιον, το σεξ μπορεί να προσπεράσει όλα τα υπόλοιπα και να είναι πραγματικά απαίσιο!\nΤο θέμα είναι λοιπόν, αν εσύ είσαι σε θέση να το παραδεχτείς ή αν απλώς κάνεις τα στραβά μάτια και απλά συμβιβάζεσαι, με αποτέλεσμα τα νεύρα σου ακόμα και 5 λεπτά μετά τη… συνουσία να είναι σε σημείο οριακό! Ήρθε η ώρα λοιπόν να σου ανοίξουμε τα μάτια και να αναλύσουμε τα χαρακτηριστικά ενός πολύ κακού σεξ!\nΠροσοχή, δεν υπάρχει λόγος απογοήτευσης ούτε φυσικά φταίει αποκλειστικά και μόνο ο ένας από τους δύο. Όλα είναι θέμα χημείας και κυρίως διάθεσης για αλλαγές και βελτίωση. Εδώ λοιπόν σου έχουμε τα βασικά χαρακτηριστικά ενός κακού σεξ, για να δεις κι εσύ τελοσπάντων πώς θα… κινηθείς!\n2. Ο φόβος του… ιεραποστολικού: Συγχαρητήρια! Τόσο εσύ όσο και ο παρτενέρ σου, αξίζετε έναν ρόλο σε ταινία πορνό! Είστε περιπετειώδεις, δημιουργικοί, τολμηροί και… δεν κάνετε ποτέ ιεραποστολικό! Εδώ καλή μου υπάρχει πρόβλημα! Ναι μεν είναι κάπως ρομαντικούλι και σίγουρα πιο αγαπησιάρικο, αλλά από την άλλη, είναι και η top στάση για πολλαπλούς οργασμούς καθώς η επαφή των δύο σωμάτων βοηθάει στην… κορύφωση που είναι και το ζητούμενο!\nΜπορεί λοιπόν εσείς να θέλετε κάθε φορά να γίνεστε… κουβάρι και να προσπαθείτε, αφού τελειώσετε, να ξεμπλέξετε χέρια, πόδια και λαιμούς, αλλά σας συστήνουμε ανεπιφύλακτα πού και πού να δοκιμάζετε και το πατροπαράδοτο ιεραποστολικό, έτσι για να δείτε και τη διαφορά! Αξίζει… Προσοχή: Είπαμε καλό αλλά μην το παρακάνετε κιόλας. Χρησιμοποιείστε την ιεραποστολική στάση ως… βάση και κάντε και τις τσαχπινιές σας.\n3. Λίγο πιο κάτω;: Ακόμα ένα θέμα, μεγάλο, σοβαρό και… άλυτο! Μα πες μας τώρα για ποιο λόγο ένας άντρας και μία γυναίκα αντίστοιχα να μην κάνουν στοματικό σεξ στον παρτενέρ τους. Και δεν εννοούμε την περίπτωση του one night stand ή καποια μέρα που τελοσπάντων το σεξ ήταν στα γρήγορα και κάπου όχι και τόσο βολικά, αλλά ποτέ;\nΗ αλήθεια είναι ότι πολλοί τείνουν να δικαιολογούν τον άντρα μιας και ο κόλπος είναι κομματάκι πιο… μυστήριος από το πέος, αλλά εμείς βροντοφωνάζουμε ότι δεν υπάρχει απολύτως καμία δικαιολογία! Αν λοιπόν είστε ένα ζευγάρι που δεν μπορεί να απολαύσει το στοματικό σεξ, κόψτε το sex γενικότερα! Δεν λέμε ότι δεν υπάρχουν άτομα τα οποία κάπως βαριούνται τα προκαταρκτικά, αλλά ούτε καν για… ζέσταμα;\n4. Η ώρα της αλήθειας: Έχεις ένα θέμα, πάνω στο σεξ πάντα, και δεν το συζητάς μαζί του; Ε είσαι άξια της μοίρας σου και αυτός της δικής του αντίστοιχα! Όταν δηλαδή σε κοπανάει σε άσχετες στιγμές, σου ξεριζώνει τα μαλλιά, και δεν σου αρέσει, ή δεν έχει ιδέα πώς να χειριστεί τη γλώσσα και τα χέρια του, εσύ δεν πρέπει με έναν απλό και ευγενικό τρόπο να του το πεις;\nΔηλαδή αν τελικά τον άνθρωπο αυτό τον παντρευτείς θα καταδικαστείς αιώνια σε ένα κακό σεξ μόνο και μόνο επειδή δεν θέλεις να τον προσβάλεις; Το σεξ είναι σεξ, τα ταμπού και η διακριτικότητα πάνε περίπατο και την θέση τους παίρνει η ειλικρίνεια και το… θάρρος! Αλλιώς δεν υπάρχει σωτηρία!


Εμβόλιο κορονοϊού: Η ερευνήτρια Καταλίν Καρικό πίσω από την τεχνολογία του ... | Capital\nΠέμπτη, 17-Δεκ-2020 13:12\n"Είναι απλώς απίστευτο", δηλώνει σε συνέντευξή της στο AFP (Γαλλικό Πρακτορείο) από το σπίτι της στην Φιλαδέλφεια. Η 65χρονη επιστήμονας εξομολογείται ότι της είναι δύσκολο να περάσει στο προσκήνιο έπειτα από τόσα δύσκολα χρόνια στην σκιά.\nΗ περίπτωσή της, λέει, αποτυπώνει "την ανάγκη υποστήριξης της επιστήμης σε διάφορα επίπεδα".\n"Επρόκειτο να προαχθώ και τότε ακριβώς με υποβάθμισαν περιμένοντας ότι θα φύγω" θυμάται.\nΠαρά ταύτα αποφάσισε να επιμείνει στην έρευνά της, παρά την δυσκολία του εγχειρήματος που σήμαινε η έλλειψη χρηματοδότησης. "Είπα, ο πάγκος (του εργαστηρίου) είναι εκεί, δεν έχω παρά να κάνω καλύτερα πειράματα".\n"Σκέψου σωστά και, εν τέλει, αναρωτήσου: "Τι μπορώ να κάνω;" Ετσι δεν σπαταλάς την ζωή σου", είναι το σύνθημά της.\nΣτην συνέχεια, καταφέρνουν ακόμη ένα επίτευγμα, πετυχαίνοντας να τοποθετήσουν τον πολύτιμο RNA τους σε "λιπιδικά νανοσωματίδια", μία επικάλυψη που αποτρέπει την πολύ γρήγορη αποσύνθεση και διευκολύνει την είσοδό τους στα κύτταρα. Τα αποτελέσματα δημοσιεύονται το 2015.\nΗ πρωτοπόρα βιοχημικός αποφεύγει τις θριαμβολογίες, αλλά διατηρεί μία πικρία στην ανάμνηση των στιγμών όπου αισθανόταν παραγνωρισμένη: γυναίκα, γεννημένη στο εξωτερικό σε έναν χώρο όπου κυριαρχούν οι άνδρες και όπου, μετά το τέλος ορισμένων επιστημονικών διασκέψεων, την ρωτούσαν: "Πού είναι ο προϊστάμενός σας;"\n"Σκέφτονταν πάντα, αυτή η γυναίκα με την ξενική προφορά, κάποιον πρέπει να έχει από πίσω, κάποιον πιο ευφυή". Πλέον, το όνομά της θα βρίσκεται στην λίστα των υποψηφιοτήτων για βραβείο Νόμπελ. Καθώς περνούσαν τα χρόνια, η μητέρα της ανησυχούσε που αυτό δεν είχε γίνει ακόμη.\n"Της έλεγα: δεν πετυχαίνω ποτέ να πάρω μια ομοσπονδιακή υποτροφία, δεν είμαι κάποια, δεν είμαι καν καθηγήτρια!". Και σε αυτό μητέρα της απαντούσε: "Ομως, δουλεύεις τόσο σκληρά!"


Ενίσχυση έως 5.000 ευρώ για θέρμανση εξωτερικού χώρου στην εστίαση – Οι επιχειρήσεις που την δικαιούνται - kalamataplus\nΕνίσχυση έως 5.000 ευρώ θα λάβουν οι επιχειρηματίες της εστίασης, ώστε να προμηθευτούν θερμαντικά σώματα εξωτερικού χώρου. Σύμφωνα με πληροφορίες από το υπουργείο Ανάπτυξης και Επενδύσεων, που μεταδίδει το ΑΜΠΕ, η δράση θα έχει συνολικό προϋπολογισμό 60 εκατομμύρια ευρώ, θα υλοποιηθεί μέσω ΕΣΠΑ και η δημόσια χρηματοδότηση θα καλύπτει μέρος του κόστους για την απόκτηση θερμαντικών σωμάτων εξωτερικού χώρου οποιουδήποτε τύπου (υγραερίου, ηλεκτρική, φυσικού αερίου, πάνελ υπερύθρων, αλογόνου ή άλλο), αυτόνομη/μεμονωμένη, ή μέρος κινητού εξοπλισμού που φέρει ενσωματωμένο θερμαντικό σώμα εξωτερικού χώρου, τα οποία είναι/ήταν καινούργια και αμεταχείριστα κατά την αγορά τους.\nΓέφυρα αλληλεγγύης από επαγγελματίες του Μελιγαλά σε ορεινά χωριά. Σε κοινή δράση με τις Αρχιτεκτονικές Διαδρομές Μεσσήνης.\nΑγωνιστική Συνεργασία Πελοποννήσου: Οικονομική ενίσχυση των παραγωγών κάστανου


«Ποινικοποιείται η αλληλεγγύη;» | StoNisi.gr\n«Ποινικοποιείται η αλληλεγγύη;»\nΗ Κίνηση Συνύπαρξη και Επικοινωνία στο Αιγαίο για τον σχηματισμό δικογραφίας κατά 4 μελών μιας ΜΚΟ και 6 αλλοδαπών\nΑν ποινικοποιείται η αλληλεγγύη διερωτάται με ανακοίνωση της η Κίνηση Συνύπαρξη και Επικοινωνία στο Αιγαίο σε σχέση με τον τον σχηματισμό δικογραφίας κατά 4 μελών μιας ΜΚΟ και 6 αλλοδαπών.\n«Τις προηγούμενες μέρες σε συνέντευξη τύπου της Διεύθυνσης Β. Αιγαίου της Ελληνικής Αστυνομίας ανακοινώθηκε η σύνταξη δικογραφίας κατά 4 μελών μιας ΜΚΟ και 6 αλλοδαπών για διευκόλυνση παράνομης εισόδου προσφύγων-μεταναστών στην ελληνική επικράτεια, κατασκοπεία, "δυσχέρανση" του έργου των αστυνομικών αρχών κλπ. Αναφέρθηκε μάλιστα ότι για την επιχείρηση συνεργάστηκαν σχεδόν όλες οι διωκτικές αρχές ( Αστυνομία, ΕΥΠ, Λιμενικό κα).Ωστόσο αυτή η συνέντευξη-ανακοίνωση, αντί να διαφωτίζει γεγονότα, λειτουργεί στην αντίθετη κατεύθυνση: Γεννά αμείλικτα ερωτήματα τα οποία απαιτούν σαφείς απαντήσεις.\n-Γιατί οι πρόσφυγες-μετανάστες από τη στιγμή της αναχώρησής τους από τα τουρκικά παράλια θεωρούν αναγκαίο να ειδοποιούν με μηνύματα, φωτογραφίες, βίντεο κλπ μια ΜΚΟ που εδρεύει στη Νορβηγία;\n-Γιατί κατά την άφιξή τους στα ελληνικά νησιά φροντίζουν να πάρουν τα βουνά, να κρυφτούν, να φωτογραφηθούν σε χαρακτηριστικά τοπόσημα που επιβεβαιώνουν την παρουσία τους προτού παραδοθούν στην αστυνομία;\n-Γιατί μετά τη σύλληψή τους κατάσχονται τα κινητά τους και πού αυτά παραδίδονται;\nΜέχρι το 2019 δεν είχε παρατηρηθεί τέτοια συμπεριφορά των π-μ. Γνώριζαν ότι θα συλληφθούν είτε μέσα στη θάλασσα είτε στην ξηρά και θα οδηγηθούν για τις διαδικασίες είτε υποβολής αίτησης ασύλου είτε νόμιμης, επίσημης επιστροφής τους.\nΤι άλλαξε από τότε; Γιατί αυτά συμβαίνουν από το 2019 και μετά;\nΟι απαντήσεις που οι ίδιοι δίνουν είναι ότι δημοσιοποιούν το εγχείρημά τους με την ελπίδα να αποφύγουν την βίαιη απώθησή τους από τα ελληνικά νερά. Την αφαίρεση της μηχανής και την εγκατάλειψη ακυβέρνητης της βάρκας. Την αφανή και χωρίς καταγραφή σύλληψή τους στη στεριά και την επανεπιβίβαση στη βάρκα ή σε διασωστική σχεδία και στη συνέχεια τη μεταφορά και την εγκατάλειψή τους στη θάλασσα.\nΕίναι φανερό ότι με αυτή την "επιτυχία", όπως και με άλλες παρόμοιες στο πρόσφατο παρελθόν, επιδιώκεται η συκοφάντηση των μη κυβερνητικών οργανώσεων που δεν συμπλέουν με την τρέχουσα κυβερνητική πολιτική, η φίμωση των ανεξάρτητων φωνών και η συσκότιση της κοινής γνώμης.\nΗ Αστυνομική Διεύθυνση Β. Αιγαίου, αντί να συντάσσει πομπώδεις και ασήμαντες δικογραφίες με σημεία και τέρατα (πχ κατασκοπεία υπέρ ποιάς χώρας ;) να ερευνήσει αν αληθεύουν τα βαριά αδικήματα που καταγγέλλουν οι ίδιοι οι π-μ. Αν υπάρχουν εντολές άνωθεν και σχετικές διαταγές, ποιοί τις εκδίδουν και ποιοί τις εκτελούν.\nΈρευνα στην οποία οφείλουν να προχωρήσουν αυτεπάγγελτα και άλλες ανεξάρτητες αρχές της συντεταγμένης πολιτείας.( Οι πιθανοί υπόλογοι για τέτοια αδικήματα του ελληνικού και του διεθνούς δικαίου οφείλουν να γνωρίζουν ότι απολογίες του τύπου " εκτελούσα διαταγές" έχουν απορριφθεί σε ανάλογες περιπτώσεις). Από την πλευρά μας θα ευχόμασταν η πραγματικότητα να ήταν διαφορετική και κανείς αστυνομικός, λιμενικός κλπ να μην έχει εμπλακεί στη Λέσβο και στα άλλα νησιά σε τέτοιες παρακρατικού τύπου παρανομίες.\nΟι αρμόδιοι πολιτικοί προϊστάμενοι, προεξάρχοντος του υπουργού Μετανάστευσης, κατ' επανάληψη έχουν διαψεύσει σχετικές καταγγελίες. Η κ.φον Λάινεν και ο κ.Σχοινάς σιωπούν, αλλά η επίτροπος κ.Γιόχανσον και η επιτροπή LIBE του Ευρωπαϊκού Κοινοβουλίου έχουν διαφορετική γνώμη.\nΠροτείνουμε στην Αστυνομική Διεύθυνση Β. Αιγαίου και τις λοιπές εμπλεκόμενες υπηρεσίες να είναι πιο προσεκτικές. Ο υπερβολικός ζήλος στην αναζήτηση δαιμόνων τις εκθέτει. Η έστω έμμεση συστράτευση με πολιτικές σκοπιμότητες δεν τις τιμά, τις απαξιώνει».